cyanic-selkie/wikianc huggingface dataset:
കടൽക്കൊള്ള
പ്രശസ്ത കടൽ കൊള്ളക്കാർ
കടൽക്കൊള്ളക്കാരെ ചുറ്റിപ്പറ്റിയുള്ള പല കഥകളും ഇന്നു പ്രചാരത്തിലുണ്ട്‌. കടൽക്കൊള്ളക്കാരെ നശിപ്പിക്കാൻ വേണ്ടി ശ്രമിക്കുന്ന ഫാന്റത്തിന്റെ കഥകൾ ലോകപ്രശസ്‌തങ്ങളാണ്‌. കടൽക്കൊള്ളക്കാരിൽ സ്‌ത്രീകളും ഉണ്ടായിരുന്നു. ക്യാപ്‌റ്റൻ തോമസ്‌ ആൻസ്റ്റിസ്‌ (വെസ്റ്റ്‌ ഇൻഡീസ്‌), ക്യാപ്‌റ്റൻ ജോൺ ആവറി (ഇംഗ്ലണ്ട്‌), ബാർബറേസ സഹോദരന്മാർ (ബാർബറി), ക്യാപ്‌റ്റൻ ചാൾസ്‌ ബെല്ലാമി (വെയിൽസ്‌), മേജർ സ്റ്റേഡേ ബോണെ (ബാർബഡോസ്‌), ആനിബോണി (സ്‌ത്രീഅയർലൻഡ്‌), ക്യാപ്‌റ്റൻ ജോൺ ബോവെൻ (വെയിൽസ്‌), ക്യാപ്‌റ്റൻ ഹിരാം ബ്രീക്‌സ്‌ (ഡച്ച്‌), ക്യാപ്‌റ്റൻ സാമുവൽ സൗത്‌ബർഗെസ്‌ (ന്യൂയോർക്ക്‌), ക്യാപ്‌റ്റൻ കോങ്‌ഡൻ (ഇംഗ്ലണ്ട്‌), ക്യാപ്‌റ്റൻ ഹോവെൽ ഡേവിസ്‌ (വെയിൽസ്‌), ക്യാപ്‌റ്റൻ ജോൺ ഹാൽസി (ബോസ്റ്റൺ), ക്യാപ്‌റ്റൻ എഡ്വേഡ്‌ലോ (ഇംഗ്ലണ്ട്‌), ക്യാപ്‌റ്റൻ നഥാനീൽ നോർത്‌ (ബർമുഡ), ക്യാപ്‌റ്റൻ ജോൺ ക്വെൽച്‌ (മസാച്ചുസൈറ്റ്‌സ്‌), ജോൺ റാക്ക്‌ഹാം (ജമേക്ക), മേരി റീഡ്‌ (സ്‌ത്രീലണ്ടൻ), ക്യാപ്‌റ്റൻ ബർത്തലോമ്യൂ റോബെർട്ട്‌സ്‌ (വെയിൽസ്‌), ക്യാപ്‌റ്റൻ എഡ്വേഡ്‌ റ്റീച്ച്‌ (ബ്രിസ്റ്റൾ) എന്നിവർ വിദഗ്‌ധരായ കടൽക്കൊള്ളക്കാരിൽ ചിലർ മാത്രമാണ്‌. പകരം=1555-ൽ ജാക്വസ് ഡി സോർസ് ഹവാനയെ കൊള്ളയടിക്കുകയും കത്തിക്കുകയും ചെയ്തു|ലഘുചിത്രം|185x185ബിന്ദു|1555-ൽ ജാക്വസ് ഡി സോർസ് ഹവാനയെ കൊള്ളയടിക്കുകയും കത്തിക്കുകയും ചെയ്തു
അമേരിക്കയിലെ കടൽ കൊള്ള
അമേരിക്കയിൽ 17-ാം ശതകത്തോടെ കടൽക്കൊള്ള ന്യൂ ഇംഗ്ലണ്ട്‌ തീരം വരെ എത്തി. കൊള്ളമുതലുകളുടെ കച്ചവടത്തിലുള്ള ലാഭം പരിഗണിച്ചു കോളനിക്കാർ അവരെ സ്വാഗതം ചെയ്‌തു. 1700ൽ ഇതിനെതിരായി നിയമങ്ങൾ ഉണ്ടാക്കിയെങ്കിലും ഇതു നിർത്തലാക്കത്തക്കവണ്ണം ഫലപ്രദമായി നടപ്പാക്കാൻ കഴിഞ്ഞില്ല. കടൽക്കൊള്ളയ്‌ക്ക്‌ അറുതി വരുത്താൻ വേണ്ടി 1718ൽ ക്യാപ്‌റ്റൻ വൂഡെസ്‌ റോജേഴ്‌സിനെ ബഹാമാ ഗവർണറാക്കിയതോടെ വടക്കേ അമേരിക്കൻ തീരങ്ങളിലെ 2,000ത്തോളം വരുന്ന കടൽക്കൊള്ളക്കാരെ പിടിക്കാനും കടൽക്കൊള്ള നിയന്ത്രണാധീനമാക്കാനും കഴിഞ്ഞു. സാംസ്‌കാരികമായി ഉയർച്ചനേടിയ രാജ്യങ്ങളിൽ കടൽക്കൊള്ള നിയന്ത്രണാധീനമാക്കിയശേഷവും മറ്റു രാജ്യങ്ങളിൽ കടൽക്കൊള്ള തുടർന്നുവന്നു. 1815ൽ ബ്രിട്ടനും യു.എസും തമ്മിൽ സമാധാനം സ്ഥാപിച്ചതോടെ പിരിച്ചുവിടപ്പെട്ട നാവികർ പശ്ചിമ അത്‌ലാന്തിക്കിലെത്തി എല്ലാ രാഷ്‌ട്രങ്ങളുടെയും കപ്പലുകളും സ്‌പാനിഷ്‌ കോളനികളും കൊള്ളയടിക്കാനാരംഭിച്ചു. ബ്രിട്ടീഷ്‌അമേരിക്കൻ നാവികപ്പടയുടെ സംയുക്തശ്രമത്തിന്റെ ഫലമായാണ്‌ ഇത്‌ അമർച്ച ചെയ്യാൻ കഴിഞ്ഞത്‌. അടിമകളെ ഇറക്കുമതി ചെയ്യുന്നത്‌ കടൽക്കൊള്ളയാണെന്ന്‌ 1820 മേയ്‌ 15നു‌ യു.എസ്‌. കോൺഗ്രസ്‌ ഒരു നിയമം പാസാക്കി. 1824ൽ ബ്രിട്ടനും ഇതുപോലെ നിയമം ഉണ്ടാക്കി.1850 വരെ ഗ്രീസിന്റെ തീരങ്ങളിൽ കടൽക്കൊള്ള തുടർന്നു വന്നു. ഒന്നാം ലോകയുദ്ധകാലത്തു ജർമൻ അന്തർവാഹിനികളുടെ പ്രവർത്തനം കടൽക്കൊള്ളയായിട്ടാണ്‌ സഖ്യകക്ഷികൾ വീക്ഷിച്ചത്‌. 1922ലെ വാഷിങ്‌ടൺ കൺവെൻഷൻ വാണിജ്യയുദ്ധങ്ങളിൽ അന്തർവാഹിനികളുടെ വിനിയോഗം നിരോധിക്കുകയും വാണിജ്യക്കപ്പലുകളെ നശിപ്പിക്കുന്ന അന്തർവാഹിനികളെ കടൽക്കൊള്ളക്കുറ്റക്കാരാക്കുമെന്നു പ്രസ്‌താവിക്കുകയും ചെയ്‌തു. സ്‌പാനിഷ്‌ ആഭ്യന്തരയുദ്ധകാലത്ത്‌ 1937ൽ നടന്ന ന്യോൺ സമ്മേളനത്തിലും ഇപ്രകാരം പ്രഖ്യാപനങ്ങളുണ്ടായി. 1856ലെ പാരിസ്‌ പ്രഖ്യാപനം ഏതുവിധത്തിലുള്ള കടൽക്കൊള്ളയും നിയമവിരുദ്ധമായിരിക്കുമെന്നു വ്യവസ്ഥ ചെയ്‌തു.
ചൈനയിൽ
പകരം=1863-ൽ ഹോങ്കോങ്ങിൽ തൂക്കിലേറ്റപ്പെട്ട നാല് ചൈനീസ് കടൽക്കൊള്ളക്കാർ|ലഘുചിത്രം|1863-ൽ ഹോങ്കോങ്ങിൽ തൂക്കിലേറ്റപ്പെട്ട നാല് ചൈനീസ് കടൽക്കൊള്ളക്കാർ ചൈനയുടെ തീരങ്ങളിൽ രണ്ടാംലോകയുദ്ധം വരെ കടൽക്കൊള്ള നിലവിലിരുന്നു. വിചിത്രമായ മാർഗങ്ങളാണ്‌ അവർ കൊള്ളയ്ക്കായി സ്വീകരിച്ചിരുന്നത്‌. യാത്രക്കാരെന്ന വ്യാജേന കപ്പലിൽ കയറി, നേരത്തെ നിശ്ചയിച്ചതനു‌സരിച്ചുള്ള സൂചന ലഭിക്കുമ്പോൾ കപ്പലിലെ ഉദ്യോഗസ്ഥരെ ഭീഷണിപ്പെടുത്തി അതിന്റെ നിയന്ത്രണം ഏറ്റെടുത്തു ഹോങ്‌കോങ്ങിനു‌ വടക്കുകിഴക്കുള്ള തായ ഉൾക്കടലിൽ (Taya or Bias Bay) കടൽക്കൊള്ളക്കാരുടെ ആസ്ഥാനത്തെത്തിക്കുകയും മോചനദ്രവ്യത്തിനു‌വേണ്ടി യാത്രക്കാരെ തടഞ്ഞു വയ്‌ക്കുകയുമായിരുന്നു അവരുടെ പതിവ്‌.
മലബാർ തീരത്തെ കടൽ കൊള്ള
കടൽ കൊള്ളക്ക് കടൽ വ്യാപാരത്തോളം തന്നെ പഴക്കമുണ്ട്. മലബാർ തീരത്ത് പുരാതന കാലം മുതൽ തന്നെ കൊള്ളക്കാർ ഉണ്ടായിരുന്നു. പുരാതനകാലത്തെ സഞ്ചാരികളായ പെരിപ്ലസ് ഓഫ് ദ എറിത്രിയന് സീയുടെ (periplus of the erythriyan sea) അജ്ഞാതനായ കർത്താവ് മുതൽ പ്ലിനിയും, ടോളമിയും, മാർക്കോ പോളോയുമടക്കം പതിനെട്ടാം നൂറ്റാണ്ട് വരെ മലബാർ സന്ദർശിച്ച ഏതാണ്ട് എല്ലാവരും തന്നെ മലബാർ തീരത്തെ കപ്പൽ കൊള്ളക്കാരെക്കുറിച്ച് പറയുന്നുണ്ട്. മുസിരിസിനടുത്തുള്ള  ഹൈഡ്രേ (Hydrae) എന്ന സ്ഥലം കടൽ കൊള്ളക്കാരുടെ കേന്ദ്രമായി പ്ലിനി പറയുന്നുണ്ട്. കുടുംബമായി കടലിൽ സഞ്ചരിച്ച്‌ കൊള്ളനടത്തുന്ന കടൽ കൊള്ളക്കാരെയും അവരുടെ രീതികളെയും കുറിച്ച്  മാർക്കോപോളോ ഇങ്ങനെ പറയുന്നു. “ ഇവിടെനിന്നും വളരെ അകലെയല്ലാത്ത ഗുജറാത്ത് രാജ്യത്തിലെപ്പോലെതന്നെ ഇവിടെ ധാരാളം കടൽകൊള്ളക്കാരുണ്ട്. അവർ നൂറോളം ചെറു നൗകകളിലായി വർഷം മുഴുവൻ ഈ കടൽ അരിച്ചുപെറുക്കി ഈ വഴി കടന്നുപോകുന്ന എല്ലാ വ്യാപാര കപ്പലുകളും പിടികൂടി കൊള്ളയടിക്കും. ഇവർ അവരുടെ ഭാര്യമാരെയും കുട്ടികളെയും കടലിൽ കൂടെക്കൂട്ടും. കപ്പലുകളൊന്നും രക്ഷപ്പെട്ടു പോകാതിരിക്കാൻ ഇവരുടെ നൗകകൾ അഞ്ചു മൈൽ ഇടവിട്ട് നങ്കൂരമിടും. ഇരുപതു നൗകകൾ നൂറു മൈൽ കയ്യടക്കും. വ്യാപാരിയുടെ കപ്പൽ വരുന്നുകണ്ടാൽ തീയോ, പുകയോ ഉപയോഗിച്ച് അടയാളം നൽകും. എല്ലാവരും കൂടി വളഞ്ഞ് കപ്പൽ കീഴടക്കും. കപ്പലിലെ ആളുകളെ ഉപദ്രവിക്കാറില്ല.പക്ഷെ കപ്പൽ കീഴടക്കിയാൽ അവരെ വീണ്ടും ചരക്കുമായി വരാൻ ഉപദേശിച്ച് കരക്കിറക്കി വിടും. എങ്കിൽ വീണ്ടും കൊള്ളയടിക്കാമല്ലോ”. (മാർക്കോപോളോ) ഗുജറാത്തിലെ കടൽ കൊള്ളക്കാർ കപ്പലിലെ ആളുകളെ ഉപ്പുവെള്ളം കുടിപ്പിക്കും എന്ന വിവരവും മാർക്കോ പോളോ നൽകുന്നുണ്ട്. അവർ വിഴുങ്ങിയ രത്നങ്ങളും മറ്റും ഛർദ്ദിപ്പിക്കാനാണത്രെ അത്.
പോർട്ടുഗീസ് സഞ്ചാരിയായ ഡ്യൂററ്റ് ബാർബോസ പുറക്കാട്ട് കേന്ദ്രീകരിച്ച് കൊള്ള നടത്തുന്ന ആളുകളെക്കുറിച്ച് 1516 ൽ എഴുതുന്നുണ്ട്. “പുറക്കാടിന് സ്വന്തമായി രാജാവുണ്ട്. ഇവിടെ ഒരു പണിയുമില്ലാത്ത വിജാതീയരായ ധാരാളം മീൻപിടുത്തക്കാരുണ്ട്. ശൈത്യ കാലത്ത് മീൻ പിടിക്കുകയും, വേനൽക്കാലത്ത് കടലിൽ കിട്ടുന്നവരെ കൊള്ളയടിക്കുകയുമല്ലാതെ വേറെ പണിയൊന്നും അവർ ചെയ്യാറില്ല. അവർക്ക് ബ്രിഗാന്റിൻ (brigantine) പോലെയുള്ള ഒരുതരം ചെറിയ വള്ളങ്ങളുണ്ട്. അത് വളരെ വിദഗ്ദ്ധമായി തുഴയാനുമറിയാം. ഇത്തരം അനേകം വള്ളങ്ങളിൽ അമ്പും വില്ലും ധരിച്ച് കടലിൽ കുടുങ്ങിയ ഏത് കപ്പലും വളഞ്ഞ് അവ കീഴടക്കും. കപ്പലും അതിലെ ആളുകളെയും കൊള്ളയടിച്ച് ആളുകളെ കരക്കിറക്കി വിടും. കൊള്ളമുതലുകൾ രാജ്യത്തെ രാജാവുമായി പങ്കിടും. രാജാവും ഇതിൽ പങ്കാളിയാണ്. ഇത്തരം വള്ളങ്ങളെ അവർ “ചതുരി” എന്നാണ് വിളിക്കുന്നത്.” കടൽ കൊള്ളക്കാർ ഉപയോഗിക്കുന്ന ചതുരി എന്ന വള്ളത്തെക്കുറിച്ച് കൂടുതൽ വിശദമായി ബാർബോസ പറയുന്നുണ്ട്. ഒറ്റത്തടിയിൽ പന്ത്രണ്ടോ, പതിമൂന്നോ ചുവട് നീളത്തിലുള്ള ഒരുതരം തോണിയാണ് ചതുരി. വീതി വളരെ കുറഞ്ഞ ഈ തോണികളിൽ ഒരാൾക്ക് പുറകിൽ വേറൊരാൾ എന്ന രീതിയിലേ ഇരിക്കാനാകൂ. തോണിയുടെ രണ്ടറ്റവും കൂർത്തിരിക്കും. തുഴകളോ, പായയോ ഉപയോഗിച്ച് മുന്നോട്ടു കുതിക്കുന്ന ഈ വള്ളം ഏതൊരു പടക്കപ്പലിനേക്കാൾ, ഫ്യൂസ്‌റ്റയെക്കാൾ, ബ്രിഗാന്റിനേക്കാൾ വേഗതയുള്ളതാണ്. ചതുരി ഉപയോഗിച്ച് മലബാർ തീരത്ത് കൊള്ള നടത്തുന്ന സംഘങ്ങളെക്കുറിച്ച് ലുഡോവിക്കോ ഡി വാർത്തെമ്മയും അദ്ദേഹത്തിന്റെ യാത്രാവിവരണത്തിൽ പറയുന്നുണ്ട്. പോർട്ടുഗീസുകാരുടെ വരവോടെ യൂറോപ്പിലേക്കുള്ള വ്യാപാരം കൂടിയതോടെ എളുപ്പം പണക്കാരാകാനുള്ള മാർഗ്ഗം എന്ന നിലയിൽ ഈ ഭാഗങ്ങളിൽ കൊള്ളയും ശക്തിപ്പെട്ടു. സ്വാഭാവികമായും കൊള്ളക്ക് വിധേയരാകുന്നത് കൂടുതലും പോർട്ടുഗീസ് കപ്പലുകളും.
സാമൂതിരിയും കുഞ്ഞാലി മരയ്ക്കാൻമാരും
പകരം=ഇന്ത്യയിലെ ആന്ധ്രാപ്രദേശിലെ വിശാഖ മ്യൂസിയത്തിൽ പ്രദർശിപ്പിച്ചിരിക്കുന്ന കുഞ്ഞാലി മരക്കാർ മൂന്നാമന്റെ (പറ്റേ മരക്കാർ / പാട്ടു കുഞ്ഞാലി) പ്രതിമ. കോഴിക്കോട് സാമൂതിരിയുടെ മുസ്ലീം നാവികസേനാ മേധാവിക്ക് നൽകിയ പദവിയായിരുന്നു അത്.|ലഘുചിത്രം|ഇന്ത്യയിലെ ആന്ധ്രാപ്രദേശിലെ വിശാഖ മ്യൂസിയത്തിൽ പ്രദർശിപ്പിച്ചിരിക്കുന്ന കുഞ്ഞാലി മരക്കാർ മൂന്നാമന്റെ (പറ്റേ മരക്കാർ / പാട്ടു കുഞ്ഞാലി) പ്രതിമ. കോഴിക്കോട് സാമൂതിരിയുടെ മുസ്ലീം നാവികസേനാ മേധാവിക്ക് നൽകിയ പദവിയായിരുന്നു അത്. കുഞ്ഞാലിമരക്കാർ പറങ്കികളോടുള്ള വിരോധവും, ജനങ്ങളുടെ പട്ടിണിയിൽനിന്ന് രക്ഷിക്കാനുംവേണ്ടി കടൽകൊള്ളക്കാരനായി മാറിയാതാണെന്ന് പല ചരിത്രകാരന്മാരും പറയുന്നുണ്ട്. ജനങ്ങളെ സഹായിക്കുന്ന കായംകുളം കൊച്ചുണ്ണി മോഡൽ ഇമേജായിരുന്നു കുഞ്ഞാലി മരക്കാർക്ക്. തമിഴ്‌നാട്ടിൽ ഒരിടത്ത് കുഞ്ഞാലി മരക്കാർക്കായി ക്ഷേത്രം പോലുമുണ്ട്. കോറോമണ്ടൽ തീരത്ത് തൂത്തുക്കുടി ജില്ലയിലെ മണപ്പാടിനോട് ചേർന്നുള്ള മാധവൻ കുറിച്ചി എന്ന കൊച്ചു ഗ്രാമത്തിലാണ് ഈ അമ്പലം. പക്ഷേ ലോകത്തിലെ അക്കാലത്തെ എല്ലാ കടൽ സഞ്ചാരികൾക്കും ഒരുപോലെ ഭീഷണിയായിരുന്നു മലബാറിലെ കടൽകൊള്ളക്കാർ. അക്കാലത്ത് കടലിൽ ക്രമസമാധാന പാലനം എന്നൊരു കാര്യം ഇല്ലായിരുന്നുവെന്നാണ്, കേരളം സന്ദർശിച്ച വിദേശ സഞ്ചാരികൾ ഒക്കെയും പറയുന്നത്. പ്രത്യേകിച്ച് മലബാറിൽ. റോഡുവഴിയും പുഴവഴിയും പോവുന്നവർക്ക് സാമൂതിരിയുടെ ഭടന്മാർ സംരക്ഷണം കൊടുക്കും. എന്നാൽ കടലിൽ ഇതില്ല. ആർക്കും ആരെയും കൊള്ളയടിക്കാം. ഇത് നല്ലൊരു വരുമാനം മാർഗം ആയതോടെ കൊള്ളയും കച്ചവടവും അല്ലാതെ ഒരു ജോലിയും ചെയ്യാത്ത ഒരു വിഭാഗം മലബാറിൽ വളർന്നുവന്നു. അവർ ഭൂരിഭാഗവും മുഹമ്മദീയർ എന്ന് വിളിക്കുന്ന അക്കാലത്തെ മാപ്പിളമാർ ആയിരുന്നു. സ്ത്രീകളും കുട്ടികളും അടക്കം കുടുംബ സമേതമാണ് ഇവർ കടൽകൊള്ള നടത്തിയിരുന്നതെന്നാണ് പല സഞ്ചാരികളും എഴുതിയിരുന്നത്. സാമൂതിരിയുടെ സമ്മതത്തോടെ ആയിരുന്നു ഈ കൊള്ളകൾ ഏറെയും. കിട്ടുന്ന തുകയിൽ ഒരു വിഭാഗം സാമൂതിരിക്കും, പ്രാദേശിക നായർ നാടുവാഴിക്കും തൊട്ട് പള്ളിക്കുവരെ കൊടുക്കേണ്ടിവന്നു. വില പിടിപ്പുള്ള രത്നങ്ങളും മറ്റും വിഴുങ്ങിയോ എന്ന് അറിയാൻ കടൽവെള്ളം കുടിപ്പിച്ച് ചർദിപ്പിച്ച് പരിശോധിക്കുന്ന രീതിയും അന്ന് ഉണ്ടായിരുന്നു. പ്രശസ്ത ശാസ്ത്ര-ചരിത്ര ലേഖകനും എഴുത്തുകാരനുമായ ഡോ മനോജ്ബ്രൈറ്റ് വിദേശ സഞ്ചാരികളുടെ പുസ്തകങ്ങൾ തർജ്ജമചെയ്ത് ഇങ്ങനെ വിലയിരുത്തുന്നു. സഞ്ചാരികളായ പെരിപ്ലസ് ഓഫ് ദി എറിത്രിയൻ സീയുടെ അജ്ഞാതനായ കർത്താവ് മുതൽ പ്ലിനിയും, ടോളമിയും, മാർക്കോ പോളോയുമടക്കം പതിനെട്ടാം നൂറ്റാണ്ട് വരെ മലബാർ സന്ദർശിച്ച ഏതാണ്ട് എല്ലാവരും തന്നെ മലബാർ തീരത്തെ കപ്പൽ കൊള്ളക്കാരെക്കുറിച്ച് പറയുന്നുണ്ട്. മുസിരിസിനടുത്തുള്ള ഹൈഡ്രേ എന്ന സ്ഥലം കടൽ കൊള്ളക്കാരുടെ കേന്ദ്രമായി പ്ലിനി പറയുന്നുണ്ട്. കുടുംബമായി കടലിൽ സഞ്ചരിച്ച് കൊള്ളനടത്തുന്ന കടൽ കൊള്ളക്കാരെയും കുറിച്ച് മാർക്കോപോളോയും എഴുതിയിട്ടുണ്ട്.
അക്കാലത്തെ കടൽ കൊള്ള
പകരം=1785 ലെ ഭൂപടത്തിൽ ഗെരിയ ഉൾപ്പെടെയുള്ള "പൈറേറ്റ് കോസ്റ്റ്"|ലഘുചിത്രം|1785 ലെ  ഭൂപടത്തിൽ ഗെരിയ ഉൾപ്പെടെയുള്ള "പൈറേറ്റ് കോസ്റ്റ്" ചാൾസ് ഗബ്രീയേൽ ഡെല്ലൻ അക്കാലത്തെ കടൽക്കൊള്ളയെപ്പറ്റി ഇങ്ങനെ എഴുതുന്നു. 'ഇവരുടെ അയൽക്കാരോ, അടുത്ത സുഹൃത്തുക്കളോ കടലിൽ വച്ച് ഇവരുടെ കയ്യിൽ പെട്ടാൽ പോലും അവരെ വെറുതെ വിടില്ല. ഏറ്റവും അപരിചിതരായവരോടു പെരുമാറുന്ന പോലെയേ പെരുമാറൂ. മോചനദ്രവ്യം കൊടുക്കുന്നതു വരെ അവർ ചങ്ങലയിൽ കിടക്കും. ഈ കൊള്ളക്കാർ മറ്റു മുഹമ്മദീയരെക്കാൾ വിവരം കെട്ടവരും, പ്രാകൃതരുമാണ്. വിഗ്രഹാരാധകരായ ആളുകളിൽനിന്ന് ഇവർക്കുള്ള വ്യത്യാസം അവരുടെ താടിയും, തലേക്കെട്ടും, കുപ്പായവും മാത്രമാണ്.ഇവർ ഏതെങ്കിലും മുഹമ്മദീയരെയോ, വിഗ്രഹാരാധകരേയോ പിടികൂടിയാൽ കയ്യിലുള്ളതെല്ലാം പിടിച്ചു പറിക്കുക എന്നല്ലാതെ അപൂർവ്വമായേ അവരെ അടിമകളാക്കാറുള്ളൂ. അതല്ലെങ്കിൽ കനത്ത മോചനദ്രവ്യം നൽകാൻ കഴിയുന്ന ആളാകണം. ഏറ്റവും മോശം പെരുമാറ്റം ക്രിസ്ത്യാനികളോടാണ്. അവർ അടിമയായിത്തന്നെ മരിക്കുമെന്ന് ഏതാണ്ട് ഉറപ്പാണ്. അതല്ലെങ്കിൽ മോചനദ്രവ്യം കൊടുക്കുകയോ, മുഹമ്മദീയ മതത്തിൽ ചേരുകയോ വേണം. എങ്കിൽ അവർ വളരെ ബഹുമാനിക്കപ്പെടുകയും, സാധാരണയായി അവരുടെ പാറോയുടെ കപ്പിത്താനാക്കുക പോലും ചെയ്യും. അത്തരം ഒരു നൗക ആദ്യമായി പുറത്തിറക്കുമ്പോൾ അവരുടെ പ്രധാന ലക്ഷ്യം ആദ്യം കിട്ടുന്ന ക്രിസ്ത്യൻ അടിമയുടെ രക്തം കൊണ്ട് പുതിയ നൗക ആശീർവദിക്കുക ചെയ്യുക എന്നതാണ്. യൂറോപ്യന്മാരുടെ കൂട്ടത്തിൽ പോർട്ടുഗീസുകാരാണ് അവരുടെ പ്രാകൃതമായ രക്തബലിക്ക് ഏറ്റവും അധികം വിധേയരാകാറുള്ളത്. ഈ കാരണം കൊണ്ടാണ് അവർ ഈ കടൽകൊള്ളക്കാരെ തങ്ങളുടെ ശത്രുക്കളായി പ്രഖ്യാപിച്ചിട്ടുള്ളത്. അതിനാൽ ഇവരെ പിടികിട്ടിയാൽ മിക്കവാറും അവരെ ഗോവക്ക് കൊണ്ടുപോകും. അവിടെ ചങ്ങലയിൽ കപ്പലിലെ തുഴക്കാരാക്കുകയോ, കോട്ടയിൽ ചങ്ങലക്കിടുകയോ ചെയ്യും. അവിടെനിന്ന് രക്ഷപ്പെടാൻ പ്രയാസമാണ്. ഈ പ്രാകൃതർ മിക്കവാറും ഒരിക്കലും അവരുടെ ആളുകളെ രക്ഷിക്കാൻ ശ്രമിക്കാറില്ല. അല്ലെങ്കിൽ ഇങ്ങനെ പിടിക്കപ്പെടുന്നവർ അവരുടെ പാറോയുടെ കപ്പിത്താനോ മറ്റോ ആകണം. എങ്കിലും മിക്കവാറും ഒരിക്കലും പോർട്ടുഗീസുകാർ അവരെ വിട്ടു കൊടുക്കാറില്ല. മോചനദ്രവ്യം സ്വീകരിക്കുന്നതിനു പകരം അവരോടു ചെയ്ത ക്രൂരതയുടെ ശിക്ഷയായി തടവിൽ കിടന്നു മരിക്കട്ടെ എന്ന് കരുതുകയാണ് പതിവ്''. ''
കൊള്ളയും കൊലയും
പകരം=കോഴിക്കോടിന് സമീപം കോട്ടക്കൽ ഇരിങ്ങലിലുള്ള കുഞ്ഞാലി മരക്കാരുടെ തറവാട് ഇപ്പോൾ മ്യൂസിയമായി സംരക്ഷിക്കപ്പെടുന്നു|ലഘുചിത്രം|കോഴിക്കോടിന് സമീപം കോട്ടക്കൽ ഇരിങ്ങലിലുള്ള കുഞ്ഞാലി മരക്കാരുടെ തറവാട് ഇപ്പോൾ മ്യൂസിയമായി സംരക്ഷിക്കപ്പെടുന്നു വടകര നിന്ന് മൂന്നു മൈൽ മാറി കടലിൽ എട്ടു മൈൽ ദൂരത്തിൽ വെളിയം കല്ല് എന്ന ഈ പാറ കാണാം. കുഞ്ഞാലി മരക്കാന്മാർ പറങ്കികൾ കൊണ്ടുപോയി കൊന്നിരുന്ന രക്തസാക്ഷിത്വത്തിന്റെ കല്ല് എന്ന പാറയെക്കുറിച്ച് ഹാമിൽട്ടൺ പറയുന്നുണ്ട്. കോട്ടക്കലിലെ കൊള്ളക്കാർ ഒരു പറങ്കികപ്പൽ പിടിച്ചെടുത്ത് അതിലെ എല്ലാവരെയും ഇവിടെകൊണ്ടുവന്ന് ബലികൊടുത്തതിന്റെ ഓർമ്മക്കായാണ് ആ പാറക്ക് അങ്ങനെ പേര് വന്നതെന്ന് അദ്ദേഹം രേഖപ്പെടുത്തുന്നു.ഒരു ഇംഗ്ലീഷ് ഡോക്ടറും സഞ്ചാരിയുമായ ജോൺ ഫ്രെയറും മലബാറിലെ കടൽകൊള്ളക്കാരെയും, അവർ കടൽ യാത്രികരെ ബലി കൊടുക്കുന്ന ഈ പാറയെക്കുറിച്ചും പറയുന്നുണ്ട്. ഒരു കാർമലൈറ്റ് പുരോഹിതനായ ഫാദർ വിൻസെൻസോ 1656-57 കാലഘട്ടത്തിൽ എഴുതിയ ഒരു കത്തിൽ കൊള്ളക്കാരുടെ കയ്യിൽ പെടുന്ന ക്രിസ്ത്യൻ തടവുകാർ അനുഭവിക്കുന്ന പീഡനങ്ങളെക്കുറിച്ചും, ഈ പാറയെക്കുറിച്ചും പറയുന്നുണ്ട്. ''അവർ ചങ്ങലയിൽ വെയിലത്ത് വയലിൽ പണിയെടുക്കണം. കാര്യമായ മർദ്ദനവും ഉണ്ടാകും. പണി കഴിഞ്ഞാൽ നാറുന്ന തൊഴുത്തിൽ ചങ്ങലക്കിടും. വെറും മണ്ണിലാണ് അവർ ഉറങ്ങുന്നത്. കുടിക്കുന്നത് ചളിവെള്ളവും. ഭക്ഷണം ചീഞ്ഞ ചോറും അൽപ്പം ഉപ്പും. ആഴ്ചയിൽ പലതവണ അവരുടെ ഉടമസ്ഥന്റെ മുന്നിൽ കൊണ്ടുവന്ന് മോചനദ്രവ്യം ആവശ്യപ്പെട്ട് അവരുടെ പരിചയക്കാർക്ക് നിർബന്ധിച്ച് കത്തുകളെഴുതിക്കും.'' തുടക്കത്തിൽ എത്ര കിട്ടിയാലും പോര എന്നായിരിക്കും. ഭീമമായ ഈ തുക നൽകാൻ വിസമ്മതിച്ചാൽ കൊടിയ പീഡനമായിരിക്കും. പണം നൽകാമെന്ന് സമ്മതിച്ച ശേഷം അതുകൊടുത്തില്ലെങ്കിൽ പീഡനമേറ്റു മരിക്കേണ്ടി വരും. പലപ്പോഴും അവരെ തലകീഴായി കെട്ടിത്തൂക്കും. അടിയിൽ നനഞ്ഞ വൈക്കോൽ കൂട്ടിയിട്ടു പുകയിടും. ചിലപ്പോൾ തറയിൽ വലിച്ചു കെട്ടി പഴുതാരയെക്കൊണ്ട് വയറിൽ കടിപ്പിക്കും.അത് പഴുത്ത് അസഹ്യമായ വേദനയുണ്ടാക്കും. പോർട്ടുഗീസുകാരുടെ ശക്തി ക്ഷയിച്ചതോടെ ഇവിടെ ഈ കടൽ കൊള്ളക്കാരുടെ ശല്യമാണ്. അവർ ഒരു കപ്പൽ കീഴടക്കിയാൽ തടവിലാകുന്ന ആദ്യത്തെ ഒന്നുകിൽ മുഹമ്മദീയ മതം സ്വീകരിക്കണം, അല്ലെങ്കിൽ കുഞ്ഞാലിപ്പാറയിൽ കൊണ്ടുപോയി ബലി കൊടുക്കും. കോഴിക്കോടു വച്ച് മാപ്പിളമാർ അവർ തടവിലാക്കിയിരിക്കുന്ന ക്രിസ്ത്യാനികളെ മോചനദ്രവ്യം നൽകി മോചിപ്പിക്കാൻ ആവശ്യപ്പെട്ട് അദ്ദേഹത്തെ സമീപിച്ച കാര്യവും അദ്ദേഹം സൂചിപ്പിക്കുന്നുണ്ട്. തങ്ങൾ തടവുകാരെ കണ്ടാൽ മോചനദ്രവ്യം ആവശപ്പെട്ട് അവരെ കൂടുതൽ പീഡിപ്പിക്കും എന്നതുകൊണ്ട് തങ്ങൾ പോയില്ല എന്നും ഈ പാതിരി രേഖപ്പെടുത്തുന്നു.
കുഞ്ഞാലിയ്ക്ക് ശേഷം
കുഞ്ഞാലിയുടെ മരണത്തോടെ മലബാറിലെ കടൽ കൊള്ളയുടെ പുഷ്കലകാലം കഴിഞ്ഞെങ്കിലും, പിന്നെയും രണ്ടു നൂറ്റാണ്ടോളം മലബാർ തീരത്ത് കടൽ കൊള്ള തുടർന്നിരുന്നു. കുഞ്ഞാലിക്കു ശേഷം സാമൂതിരി കൊള്ളക്കാരോട് വലിയ മമത കാണിക്കാതായതോടെ അവരുടെ സംരക്ഷണം വടകരയിലെ വാഴുന്നവർ ഏറ്റെടുത്തു എന്ന് ഡെ ലവാൽ സൂചിപ്പിക്കുന്നുണ്ട്. കൊള്ളയിലൂടെ വാഴുന്നവർ സമ്പന്നനായതോടെ കടൽ കൊള്ളക്കാരുടെ നേതാവ് എന്ന ചീത്തപ്പേര്‌ മാറണം എന്ന് അദ്ദേഹം ആഗ്രഹിച്ചു. അതിന്റെ ഭാഗമായി ഡച്ചുകാരുമായി വ്യാപാരബന്ധത്തിന്ശ്രമിച്ചു. അവർക്കു സ്വന്തം ചിലവിൽ കോട്ട കെട്ടി ക്കൊടുക്കാമെന്നുള്ള വാഗ്‌ദാനം വച്ചു. അലക്‌സാണ്ടർ ഹാമിൽട്ടൺ വടകരയിലെ രാജാവ് ഈ കാര്യവുമായി തന്നെ സന്ദർശിച്ച കാര്യം പറയുന്നുണ്ട്. ഫ്രഞ്ചുകാരും, ഡച്ചുകാരും, ഇംഗ്ളീഷുകാർ തലശ്ശേരിയിലും, കോഴിക്കോടുമാണ് ചരക്കെടുക്കാൻ പോകുന്നത്, തന്റെ രാജ്യവുമായി അവർ കച്ചവടം ചെയ്യുന്നില്ല എന്നാണ് അദ്ദേഹത്തിന്റെ പരാതി. കച്ചവട കപ്പലുകൾ കൊള്ളയടിക്കുന്ന രാജ്യം എന്ന ചീത്തപ്പേര് ഉള്ളതുകൊണ്ടാണ് അങ്ങനെ സംഭവിക്കുന്നത് എന്ന് ഹാമിൽട്ടൺ അദ്ദേഹത്തോട് തുറന്നു പറയുന്നുണ്ട്.
കടൽകൊള്ളയുടെ പ്രധാന ആകർഷണം വൻ ലാഭം കിട്ടുന്ന മനുഷ്യവ്യാപാരമായിരുന്നു. അതായത് ധനികരായ തടവുകാരെ കനത്ത മോചനദ്രവ്യം വാങ്ങി വിട്ടയക്കുക, അല്ലാത്തവരെ വിൽക്കുക. ഇംഗീഷുകാർ അടിമകച്ചവടത്തിനെതിരെ കർശ്ശന നിലപാടെടുത്തതോടെ മലബാറിലെ കടൽ കൊള്ള സാവധാനം അവസാനിച്ചു.
ആധുനിക കാലത്ത്
പകരം=2017 ഒക്‌ടോബർ 6-ന് ഏദൻ ഉൾക്കടലിൽ നടന്ന കടൽക്കൊള്ള ശ്രമം ഐഎൻഎസ് ത്രിശൂൽ പരാജയപ്പെടുത്തി.|ലഘുചിത്രം|2017 ഒക്‌ടോബർ 6-ന് ഏദൻ ഉൾക്കടലിൽ നടന്ന കടൽക്കൊള്ള ശ്രമം ഐഎൻഎസ് ത്രിശൂൽ പരാജയപ്പെടുത്തി. കടൽകൊള്ള ഇന്നും നിലനിൽക്കുന്നു, പ്രധാനമായും കിഴക്കൻ പ്രദേശങ്ങളിലും തെക്കുകിഴക്കൻ ഏഷ്യ, അതുപോലെ വടക്കുകിഴക്കൻ, പടിഞ്ഞാറൻ ആഫ്രിക്കയിലെ ചില ജലാശയങ്ങളിലും ബ്രസീലിയൻ മേഖലയിലും. ഏറ്റവും കുപ്രസിദ്ധമായ ആധുനിക കടൽക്കൊള്ളക്കാർ സോമാലിയൻ ഉപദ്വീപിന് സമീപം പ്രവർത്തിക്കുന്നു.
വാണിജ്യക്കപ്പലുകളുടെ വലുപ്പവും മെച്ചപ്പെട്ട രീതിയിലുള്ള നാവിക റോന്തും സമുദ്രനിയമങ്ങളുടെ കർശനമായ നടത്തിപ്പും മൂലം കടൽക്കൊള്ള ഇക്കാലത്ത് കുറവാണ്. ഇന്ന്‌ ഇതിന്റെ സ്ഥാനം ഹൈജാക്കിങ്‌ ഏറ്റെടുത്തിരിക്കുകയാണ്‌. നിലവിൽ ഏറ്റവും കൂടുതൽ കടൽക്കൊള്ളകൾ നടക്കുന്നത് - ഒരു ടാങ്കർ പിടിച്ചെടുക്കൽ, അല്ലെങ്കിൽ ആയുധങ്ങൾ പോലുള്ള വിലപിടിപ്പുള്ള ചരക്കുകളുള്ള ഒരു കപ്പൽ, മോചനദ്രവ്യം നേടുക എന്ന ലക്ഷ്യത്തോടെയാണ്. കടൽക്കൊള്ള അന്താരാഷ്‌ട്രനിയമത്തിനെതിരായ ഒരു കുറ്റമായി കണക്കാക്കിയിട്ടുള്ളതുകൊണ്ട്‌ ഏതു രാഷ്‌ട്രത്തിന്റെ കപ്പലിനും കടൽക്കൊള്ളയിൽ ഏർപ്പെടുന്ന കപ്പലിനെ ആക്രമിക്കുന്നതിനും ആ കപ്പൽ തുറമുഖത്തു കൊണ്ടുവരുന്നതിനും ദേശീയത പരിഗണിക്കാതെ നാവികരെ വിസ്‌തരിക്കുന്നതിനും കുറ്റക്കാരാണെന്നു തെളിഞ്ഞാൽ ശിക്ഷിക്കുന്നതിനും കപ്പൽ കണ്ടുകെട്ടുന്നതിനും സ്വാതന്ത്യ്രമുണ്ട്‌. നിഷ്പക്ഷ രാജ്യങ്ങളിലെ വ്യാപാര കപ്പലുകളിൽ കപ്പലുകൾ, അന്തർവാഹിനികൾ, സൈനിക വിമാനങ്ങൾ എന്നിവയുടെ യുദ്ധസമയത്തെ ആക്രമണത്തിന് തുല്യമാണ് കടൽക്കൊള്ള. കടൽക്കൊള്ളക്കാരുടെ കപ്പലുകൾക്കും വിമാനങ്ങൾക്കും അവരുടെ ജോലിക്കാർക്കും ഒരു രാജ്യത്തിന്റെയും സംരക്ഷണം ലഭിക്കില്ല. പതാകയെ പരിഗണിക്കാതെ കടൽക്കൊള്ളക്കാരുടെ കപ്പലുകൾഏതെങ്കിലും രാജ്യത്തിന്റെ സേവനത്തിൽ കപ്പലുകളോ വിമാനങ്ങളോ പിടിച്ചെടുക്കുകയും അതിനായി അധികാരപ്പെടുത്തുകയും ചെയ്യാം.
ഐക്യരാഷ്ട്ര സഭ കടൽ കൊള്ള നേരിടുന്നതിനുള്ള നിയമ നിർമ്മാണത്തെ സംബന്ധിച്ച് നടത്തിയ പ്രഖ്യാപനത്തെ അംഗീകരിച്ച രാജ്യമാണ് ഇന്ത്യ. ആഗോള തലത്തിൽ ഉയർന്നു വരുന്ന ഭീഷണി എന്നുള്ള നിലയിൽ സാമുദ്രിക ഭീകരത തടയുന്ന കാര്യത്തിൽ മറ്റ് രാജ്യങ്ങളുമായി സഹകരിച്ചും ഇന്ത്യക്ക് ചെയ്യാൻ കഴിയുന്നത് ചെയ്യാറുണ്ട്. ആധുനിക സാങ്കേതിക വിദ്യയും കൂടുതൽ സംരക്ഷണ സംവിധാനങ്ങളും ഏർപ്പെടുത്തി കടൽ കൊള്ളക്കാരുടെ ഭീഷണിയിൽ നിന്നും ഇന്ത്യൻ കപ്പലുകളെയും മറ്റ് യാനങ്ങളെയും രക്ഷിക്കുന്നതിന് വേണ്ടി സത്വര നടപടികൾ ഇന്ത്യൻ നേവിയും കോസ്റ്റ് ഗാർഡും സ്വീകരിക്കാറുണ്ട്.
സോമാലിയായിലെ കടൽകൊള്ള
പകരം=സൊമാലിയൻ പൈറസി മാപ്പ്|ലഘുചിത്രം|സൊമാലിയൻ പൈറസി മാപ്പ്സൊമാലിയൻ ഗവൺമെന്റ് 1991ൽ തകർന്നപ്പോൾ, രാജ്യത്ത് തുടരുന്ന നിയമലംഘനങ്ങൾ ഒടുവിൽ പടിഞ്ഞാറൻ ഇന്ത്യൻ മഹാസമുദ്ര മേഖലയുടെ സുരക്ഷയ്ക്ക് ഭീഷണിയാകുന്ന തരത്തിൽ കടൽക്കൊള്ളയ്ക്ക് വഴിയൊരുക്കുമെന്ന് ആരും കരുതിയില്ല. ഈ രാജ്യത്തിന് സമീപം ഏഷ്യ, പേർഷ്യൻ ഗൾഫ് രാജ്യങ്ങളിൽ നിന്ന് മെഡിറ്ററേനിയനിലേക്ക് കപ്പലുകളുടെ റൂട്ടുകളുണ്ട്. കൂടാതെ, ആഫ്രിക്കയിലെ ഇന്ത്യൻ റിവിയേരയിലെ തുറമുഖങ്ങളിലേക്കോ അവിടെനിന്നോ കപ്പലുകൾ പലപ്പോഴും ഇവിടെ സഞ്ചരിക്കുന്നു.
തുടക്കം, കാരണങ്ങൾ
1991-ൽ മുഹമ്മദ് സിയാദ് ബാരെയെ പുറത്താക്കിയതിന് ശേഷം സൊമാലിയ അരാജകത്വത്തിന്റെ പിടിയിലായി. 90 ലക്ഷം ആളുകൾ പട്ടിണിക്കാരായി. സമ്പന്ന പടിഞ്ഞാറൻ രാജ്യങ്ങൾ ഇത് ഒരു അവസരായി മുതലെടുത്ത് സോമാലിയയുടെ ആഹാര സ്രോതസുകൾ കൊള്ളയടിക്കാനും സോമാലിയൻ തീരകടലിൽ ആണവ മാലിന്യങ്ങൾ തള്ളാനും തുടങ്ങി. സർക്കാരില്ലായതോടുകൂടി, നിഗൂഢമായ യൂറോപ്യൻ കപ്പലുകൾ സോമാലിയൻ തീരത്തേക്ക് അടുത്തു തുടങ്ങി. വലിയ വീപ്പകൾ അവർ ആ കടലിൽ തള്ളി. തീരദേശ വാസികൾ രോഗികളായി. ആദ്യം വിചിത്രമായ തിണർപ്പ്, ഓക്കാനം, അംഗവൈകല്യമുള്ള കുട്ടികൾ. പിന്നീട് 2005 ലെ സുനാമിയിൽ നൂറുകണക്കിന് ചോരുന്ന വീപ്പകൾ തീരത്തടിഞ്ഞു. ആളുകൾ കൂടുതൽ വികിരണ രോഗങ്ങൾ പ്രകടിപ്പിക്കാൻ തുടങ്ങി. 300 ൽ അധികം ആളുകൾ മരിച്ചു. സോമാലിയയിലേക്കുള്ള യുഎൻ പ്രതിനിധി, അഹമ്മദു ഔൾദ്-അബ്ദല്ല പറഞ്ഞു: “ആരോ ഇവിടെ ആണവ വസ്തുക്കൾ നിക്ഷേപിക്കുകയാണ്. കൂടാതെ ലഡ്ഡ്, കാഡ്മിയം, മെർക്കുറി തുടങ്ങിയ ലോഹങ്ങളും (ഹെവി മെറ്റൽസ്) ഉണ്ട്. നിങ്ങൾ പേരുപറഞ്ഞോളൂ അതിവിടെ ഉണ്ടായിരിക്കും.” മിക്കതിന്റേയും സ്രോതസ് യൂറോപ്യൻ ആശുപത്രികളും ഫാക്റ്ററികളുമായിരുന്നു. ചുളുവ് ചിലവിൽ “നിക്ഷേപിക്കാൻ” അവർ അത് ഇറ്റലിയിലെ മാഫിയക്ക് കൊടുക്കുന്നു. യൂറോപ്യൻ സർക്കാരുകൾ ഇതിനെതിരെ എന്തു ചെയ്യുന്നു എന്ന് ചോദിച്ചപ്പോൾ, അഹമ്മദു ഔൾദ്-അബ്ദല്ല ഒരു ദീർഘനിശ്വാസത്തോടെ പറഞ്ഞു: “ഒന്നും ചെയ്യുന്നില്ല. ഒരു ശുദ്ധീകരണവുമില്ല, ഒരു ധനസഹായവുമില്ല, ഒരു എതിർപ്പുമില്ല.” അതേ സമയം മറ്റ് യൂറോപ്യൻ വികസിത രാജ്യങ്ങളിലെ കപ്പലുകൾ സോമാലിയൻ കടലിലെ മത്സ്യസമ്പത്ത് കൊള്ളയടിച്ചു. അമിത മത്സ്യബന്ധനം കാരണം യൂറോപ്പ് അവരുടെ മത്സ്യങ്ങളെ മുഴുവൻ നശിപ്പിച്ചു. സംരക്ഷണമില്ലാത്തതിനാൽ സോമാലിയൻ തീരക്കടലിൽ നിന്നും പ്രതിവർഷം $30 ഡോളറിന്റെ ട്യൂണയും, ചെമ്മീനും, ഞണ്ടുകളുമാണ് യൂറോപ്യൻ മീൻപിടുത്തക്കപ്പലുകൾ നിയമവിരുദ്ധമായി തട്ടിക്കൊണ്ടു പോയത്. പ്രാദേശിക മീൻപിടുത്തക്കാർക്ക് പെട്ടെന്ന് അവരുടെ ജീവിതം ഇല്ലാതെയായി. അവർ പട്ടിണിയിൽ ആയി. സോമാലിയൻ തീരകടലിൽ ആണവ മാലിന്യങ്ങൾ തള്ളുന്നവരേയും സോമാലിയൻ കടലിലെ മത്സ്യസമ്പത്ത് കൊള്ളയടിക്കുന്നവരേയും നിയന്ത്രിക്കാൻ അവർ സ്പീഡ് ബോട്ടുകളിൽ കടലിലിറങ്ങി സൊമാലിയയുടെ വോളണ്ടിയർ കോസ്റ്റ്ഗാർഡ് എന്നാണ് അവർ അവരെ വിളിച്ചത്. അവരിൽ ചിലർ പിന്നെ മുഴുവൻ സമയ കടൽകൊള്ള തുടങ്ങി. സോമാലിയൻ മുക്കുവർ കടൽകൊള്ളക്കാരായത്തിന്റെ സാഹചര്യം ഇതാണ്. ഒരു കെമിക്കൽ ടാങ്കറിനെ പിടിക്കാമെന്ന പ്രതീക്ഷയിൽ നൂറുകണക്കിന് മൈലുകൾ ചെറിയ ബോട്ടുകളിൽ കടലിലൂടെ സഞ്ചരിക്കുന്നതിന്റെ അപകടസാധ്യതകൾ ഏറ്റെടുത്ത യുവാക്കൾക്ക് ചിലപ്പോൾ വിജയകരമായ ഒരു ദൗത്യത്തിന് ഒരു വർഷത്തെ പ്രാദേശിക ശമ്പളത്തിന് തുല്യമായ പ്രതിഫലം ലഭിക്കുമായിരുന്നു. പകരം=ഗൾഫ് ഓഫ് ഏഡനിലെ യുഎസ് നേവിയുടെ കൌണ്ടർ പൈറസി പ്രവർത്തനങ്ങൾ|ലഘുചിത്രം|ഗൾഫ് ഓഫ് ഏഡനിലെ യുഎസ് നേവിയുടെ കൌണ്ടർ പൈറസി പ്രവർത്തനങ്ങൾ
ദുരിതങ്ങൾ
2005-2012 കാലഘട്ടത്തിൽ ആഫ്രിക്കയുടെ കൊമ്പിന് സമീപം സോമാലിയൻ കടൽക്കൊള്ളക്കാർക്ക് ലഭിച്ച മോചനദ്രവ്യം 339-413 മില്യൺ ഡോളറാണ്. 2010 ഏപ്രിൽ മാസത്തെ കണക്ക് അനുസരിച്ച് 20 കോടി രൂപയാണ് സാധാരണ ഒരു കപ്പലിന് മോചന ദ്രവ്യമായി സോമാലിയയിലെ കടൽ കൊള്ളക്കാർ വാങ്ങിയിരുന്നത്. 2010ൽ ഏപ്രിൽ വരെ 107 കപ്പലുകളാണ് സോമാലിയയിൽ ആക്രമിക്കപ്പെട്ടത്. ഇതിൽ 17 കപ്പലുകൾ കൊള്ളക്കാർ പിടിച്ചെടുത്തു. 309 തൊഴിലാളികളെ തടവുകാരാക്കിയതിൽ 7 പേർ കൊല്ലപ്പെട്ടു. പൈറസി വരുമാനം സൊമാലിയയിൽ നിന്ന് ഒഴുകുന്നത് പ്രധാനമായും റിപ്പബ്ലിക് ഓഫ് ജിബൂട്ടി, കെനിയ, യുഎഇ എന്നിവയിലൂടെയാണ്. സോമാലിയൻ കടൽക്കൊള്ളക്കാരുടെ പ്രതിസന്ധി ഉൾപ്പെട്ടിരുന്ന എല്ലാവർക്കും തികച്ചും ഭയാനകമായിരുന്നു. ചില ഘട്ടങ്ങളിൽ, സംഭവങ്ങൾ ദിവസേന മാത്രമല്ല, ദിവസത്തിൽ പലതവണ സംഭവിച്ചു. എന്നാൽ ആഴ്‌ചകളോളം, മാസങ്ങൾ, ചിലപ്പോൾ വർഷങ്ങളോളം ബന്ദികളാക്കിയ ആയിരക്കണക്കിന് നാവികരാണ് ശരിക്കും ഇതിന്റെ ആഘാതം വഹിച്ചത്. 62-ലധികം പേർ കടൽകൊള്ളക്കാരുടെ തടവിൽ ഇരിക്കേ മരിച്ചു, 25 പേർ കൊല്ലപ്പെട്ടതായി കരുതപ്പെടുന്നു.
പ്രതിരോധം
വിവിധ രാജ്യങ്ങളുടെ നാവികസേനകൾ സംയുക്തമായി പ്രതിരോധത്തിനിറങ്ങിയതോടെയാണ് കൊള്ള കുറച്ച് എങ്കിലും നിയന്ത്രണാധീനമായത്. പരിമിതമായ ആദ്യ സംഘടിത പാശ്ചാത്യ നാവിക ഇടപെടൽ 2001-ൽ യു.എസ് നേതൃത്വത്തിലുള്ള സംയുക്ത ടാസ്‌ക് ഫോഴ്‌സ് 150-ന്റെ രൂപത്തിൽ രംഗത്തെത്തി. 2008-ഓടെ വേൾഡ് ഫുഡ് പ്രോഗ്രാം ഷിപ്പ്‌മെന്റുകൾ യൂറോപ്യൻ യൂണിയൻ നാവികസേനകൾ EU Navfor എന്ന സംഘമായി ചേർന്ന് സംരക്ഷിച്ചു.കപ്പലുകളിൽ  സായുധരായ കാവൽക്കാരെ ഏർപ്പെടുത്തിക്കൊണ്ട് സ്വകാര്യമേഖലയും പ്രതികരിച്ചു. ഇത് ഉടൻ തന്നെ ഇൻഷുറൻസ് കമ്പനികളുടെ വ്യക്തമായ വ്യവസ്ഥയായി മാറി. 2008 മുതൽ പ്രദേശത്തെ കടൽ കൊള്ള തടയാൻ ഇന്ത്യൻ നാവിക സേനയുടെ യുദ്ധക്കപ്പലുകൾ ചരക്ക്‌ കപ്പലുകൾക്ക് അകമ്പടി നൽകി വന്നിരുന്നു. സോമാലിയൻ കടൽ കൊള്ളക്കാരുടെ പല കപ്പലുകളും രൂക്ഷമായ ആക്രമണങ്ങളിലൂടെ ഇന്ത്യൻ നാവിക സേനയുടേയും കോസ്റ്റ് ഗാർഡിന്റെയും പടക്കപ്പലുകള് പലപ്പോഴും തകർത്തിട്ടുണ്ട് 2022 ഓഗസ്റ്റിൽ, ദി ഇന്റർനാഷണൽ ചേംബർ ഓഫ് ഷിപ്പിംഗ് ഉൾപ്പെടെ ആറ് അന്താരാഷ്ട്ര ഷിപ്പിംഗ് ഓർഗനൈസേഷനുകളുടെ ഒരു വ്യവസായ ഗ്രൂപ്പ് സോമാലിയൻ തീരത്തെ കടലിലെ കടൽക്കൊള്ള ഇനി ആഗോള ഷിപ്പിംഗിന് ഭീഷണിയല്ലെന്ന് പ്രഖ്യാപിച്ചു. 2018 മുതൽ കടൽക്കൊള്ളക്കാർ സോമാലിയൻ കടലിൽ നിന്ന് വാണിജ്യ കപ്പലുകളൊന്നും ആക്രമിച്ചിട്ടില്ലാത്തതിനാൽ 2023 ന്റെ തുടക്കം മുതൽ ഇന്ത്യൻ മഹാസമുദ്രം ഉയർന്ന അപകടസാധ്യതയുള്ള മേഖലയായി കണക്കാക്കില്ലെന്നും അവർ സൂചിപ്പിച്ചു. പൈറസി പ്രവർത്തനങ്ങളിൽ ഏർപ്പെട്ടിരുന്ന സോമാലിയൻ വംശജർ ഇപ്പോൾ യെമനിലേക്കും പുറത്തേക്കും ആയുധങ്ങളും ആളുകളെയും കടത്തുന്നതിലും  അറേബ്യൻ ഉപദ്വീപുമായുള്ള കൽക്കരി വ്യാപാരത്തിലും ശ്രദ്ധ കേന്ദ്രീകരിച്ചു.
മലാക്ക കടലിടുക്ക്
ഇന്ത്യൻ മഹാസമുദ്രത്തിൽ സ്ഥിതി ചെയ്യുന്ന മലാക്ക കടലിടുക്ക് കടൽ കടൽക്കൊള്ളയാൽ ബാധിക്കപ്പെട്ട  ഒരു പ്രധാന ഇടമാണ്. മലേഷ്യയുടെ പടിഞ്ഞാറേ മൂലയിൽ നിന്ന് ഇന്തോനേഷ്യയിലെ ബിന്റാൻ ദ്വീപിന്റെ അറ്റം വരെ നീണ്ടുകിടക്കുന്ന മലാക്ക, സിംഗപ്പൂർ കടലിടുക്കുകൾ ആഗോള ഷിപ്പിംഗ് സൂപ്പർഹൈവേകളായി വർത്തിക്കുന്നു. മലാക്കാ കടലിടുക്കിലെ കടൽക്കൊള്ള ചരിത്രത്തിലുടനീളം സ്ഥിരമായി കാണപ്പെടുന്നു. രേഖകൾ പ്രകാരം ബിസി അഞ്ചാം നൂറ്റാണ്ടു മുതൽ കടൽകൊള്ളകൾ അവിടെ നടക്കുന്നു. കടൽകൊള്ളകൾ  ഒരുപക്ഷേ ഇതിലും കൂടുതൽ കാലം നടന്നിട്ടുണ്ടാകാം. ആളുകൾ അത് റെക്കോർഡുചെയ്യാനും ഡോക്യുമെന്റുചെയ്യാനും തുടങ്ങിയതിന് മുമ്പ് എത്രയോ കാലം മുന്പേ മുതൽ തന്നെ. കിഴക്കും പടിഞ്ഞാറും തമ്മിലുള്ള പ്രധാന  കവാടം എന്ന  നിലയിൽ, അതിലേ ചരക്കുകൾ നിറച്ച കപ്പലുകളുടെ അനന്തമായ പ്രവാഹമുണ്ട്. സമ്പത്ത്  കൊണ്ടുപോകുന്നു കപ്പലുകൾ വർത്തമാനകാലത്തെന്ന പോലെ ഭൂതകാലത്തിലും  കടൽക്കൊള്ളക്കാരെ ആകർഷിച്ചു. അത് കൊളോണിയൽ ശക്തികളെ പത്തൊൻപതാം നൂറ്റാണ്ടിൽ പ്രശ്നം പരിഹരിക്കാൻ ശ്രമിക്കാൻ നയിച്ചു
ഓരോ വർഷവും, 120,000-ത്തിലധികം കപ്പലുകൾ ഈ ജലപാതകളിലൂടെ സഞ്ചരിക്കുന്നു, ഇത് ലോകത്തിലെ സമുദ്ര വാണിജ്യത്തിന്റെ മൂന്നിലൊന്ന് വരും. ചൈനയും ജപ്പാനും ഇറക്കുമതി ചെയ്യുന്ന എണ്ണയുടെ 70% മുതൽ 80% വരെ കടലിടുക്കിലൂടെയാണ് കടത്തിവിടുന്നത്. സൂയസ് കനാൽ, ഈജിപ്ത്, യൂറോപ്പ് എന്നിവിടങ്ങളിലേക്ക് ഉള്ള കവാടവും ഏറ്റവും പ്രധാനപ്പെട്ട ഇന്തോ-ചൈന മറൈൻ നാവിഗേഷൻ റൂട്ടുകളിലൊന്നും  ആയതിനാൽ  ഈ  കടലിടുക്കിൽ കടൽക്കൊള്ള നടക്കാറുണ്ട്. ഇവിടെ, പ്രദേശം വിശാലമാണ്, നിയമപാലകർക്ക്  കടൽകൊള്ള അമർച്ച ചെയ്യാൻ ഉള്ള വിഭവങ്ങൾ കുറവാണ്, സാധ്യതയുള്ള ലാഭം വളരെ വലുതാണ്. എന്നിരുന്നാലും, ഈ ഭാഗത്തെ കടൽക്കൊള്ളകൾ കുറയ്ക്കുന്നതിന് ഇന്തോനേഷ്യൻ, മലേഷ്യൻ, സിംഗപ്പൂർ സരക്കാരുകൾ സഹകരിച്ചു കൊണ്ട് ഉള്ള ശ്രമങ്ങൾ ഊർജ്ജിതമായി നടക്കുന്നു. 1995 നും 2013 നും ഇടയിൽ ലോകത്ത് നടന്ന കടൽക്കൊള്ളക്കാരുടെ ആക്രമണത്തിന്റെ 41% തെക്കുകിഴക്കൻ ഏഷ്യയിലായിരുന്നു. സോമാലിയ ഉൾപ്പെടുന്ന വെസ്റ്റ് ഇന്ത്യൻ മഹാസമുദ്രം വെറും 28%, പശ്ചിമാഫ്രിക്കൻ തീരത്ത് 18% മാത്രം. ആ വർഷങ്ങളിൽ, കടൽക്കൊള്ളയുടെ ഫലമായി തെക്കുകിഴക്കൻ ഏഷ്യൻ കടലിൽ 136 നാവികർ കൊല്ലപ്പെട്ടു - സൊമാലിയ കിടക്കുന്ന ആഫ്രിക്കയിലെ കൊമ്പിലെ എണ്ണത്തിന്റെ ഇരട്ടിയാണിത്, പശ്ചിമാഫ്രിക്കയിൽ സംഭവിച്ച മരണങ്ങളും മരണങ്ങളും കൂടിച്ചേർന്നതിനേക്കാൾ കൂടുതൽ.
മലാക്ക കടലിടുക്കിന് ചുറ്റുമുള്ള  രാജ്യങ്ങളായ ഇന്തോനേഷ്യ, മലേഷ്യ, സിംഗപ്പൂർ എന്നിവ  വികസനത്തിന്റെ വിവിധ തലങ്ങളിലാണ്. ഈ രാജ്യങ്ങൾക്ക് കടലിടുക്കിലും അവരുടെ രാജ്യങ്ങളിലും വ്യത്യസ്തമായ മുൻഗണനകൾ ഉണ്ട്. മുൻഗണന്നകളിൽ കടലിടുക്കിലെ സുരക്ഷാ കാര്യങ്ങൾ അല്പം പിന്നിലായി പോയത് കാരണം അവിടം കടൽക്കൊള്ളയ്ക്ക് പറ്റിയ ഒരു പ്രദേശം ആയി മാറി. 2004-ൽ, കടലിടുക്കിലെ കടൽക്കൊള്ളകൾ പരിഹരിക്കേണ്ടത് തങ്ങളാണെന്ന് അവർ തീരുമാനിച്ചു. ഈ പ്രാദേശിക തലത്തിൽ, കടലിടുക്കിൽ പ്രായോഗികവും സഹകരണപരവുമായ കടൽക്കൊള്ള വിരുദ്ധ നടപടികൾ നടപ്പിലാക്കുന്നതിനായി മലാക്ക സ്ട്രെയിറ്റ് പട്രോൾ (എംഎസ്പി) ആരംഭിച്ചു.
ദക്ഷിണ ചൈനാ കടൽ
പകരം=ദക്ഷിണ ചൈനാ കടലിലെ കടൽക്കൊള്ള|ലഘുചിത്രം|ദക്ഷിണ ചൈനാ കടലിലെ കടൽക്കൊള്ള കൂടുതലും മലേഷ്യക്കാരോ ഇന്തോനേഷ്യക്കാരോ ആണ് തെക്കൻ ചൈനാ കടലിലെ കടൽക്കൊള്ളക്കാർ. കുത്സിത പ്രവർത്തനങ്ങൾ നടത്തുന്ന ഏറ്റവും അപകടകാരികളായ കടൽക്കൊള്ളക്കാരായി അവർ കണക്കാക്കപ്പെടുന്നു. ദക്ഷിണ ചൈനാ കടലിൽ കടൽക്കൊള്ള നടക്കുന്നത് മലേഷ്യൻ മേഖലയിലാണ്. ഇത് മലേഷ്യൻ അധികാരികൾക്ക് ആശങ്കയുണ്ടാക്കുന്നു.
ഗൾഫ് ഓഫ് ഗിനിയ
കടൽക്കൊള്ളക്കാരുടെ എണ്ണം ഈ മേഖലയിൽ കൂടി വരുന്നു. ഗിനിയ ഉൾക്കടൽ വടക്ക്-പടിഞ്ഞാറൻ, തെക്കൻ ആഫ്രിക്കയുടെ (അംഗോള) ഒരു പ്രധാന ഭാഗത്ത് വ്യാപിച്ചുകിടക്കുന്നു. യൂറോപ്യൻ, അമേരിക്കൻ ഭൂഖണ്ഡങ്ങളിലേക്കുള്ള ക്രൂഡ് ഓയിൽ ടാങ്കറുകൾക്ക് ഇത് വളരെ പ്രധാനപ്പെട്ട ഒരു വ്യാപാര പാതയാണ്. ഇത് കാരണം ഇവിടം  കടൽ കൊള്ളക്കാർക്ക് ഉചിതമായ ലക്ഷ്യമായി മാറുന്നു. ഇന്റർനാഷണൽ മാരിടൈം ബ്യൂറോയുടെ (ഐഎംബി) സ്ഥിതിവിവരക്കണക്കുകൾ പ്രകാരം, അവിടെ ആക്രമണങ്ങൾ റിപ്പോർട്ട് ചെയ്യപ്പെട്ടിട്ടുണ്ട്, എന്നാൽ 'പൈറസി' എന്ന പദത്തിന്റെ ശരിയായ നിർവചനത്തിന്റെ അഭാവത്തിൽ, പല ആക്രമണങ്ങളും റിപ്പോർട്ട് ചെയ്യപ്പെടാതെ പോയേക്കാമെന്ന് അനുമാനിക്കപ്പെടുന്നു.
ബെനിൻ
ആഫ്രിക്കയിലെ ബെനിൻ കടൽക്കൊള്ളക്കാരുടെ മറ്റൊരു  പ്രദേശമാണ്. മറൈൻ ഷിപ്പിംഗിന്റെ കാര്യത്തിൽ ഉയർന്ന അപകടസാധ്യതയുള്ള പ്രദേശങ്ങളിലൊന്നായി ഈ പ്രദേശം പട്ടികപ്പെടുത്തിയിട്ടുണ്ട്. ഈ കടൽക്കൊള്ള ബാധിത പ്രദേശത്ത് കടൽക്കൊള്ളയെ പ്രതിരോധിക്കാൻ IMO വിവിധ നടപടികൾ കൈക്കൊണ്ടിട്ടുണ്ട്, എന്നിരുന്നാലും നല്ല ഫലങ്ങൾ ഇനിയും കാണാനായില്ല.
ഏദൻ ഉൾക്കടൽ
പകരം=NNS Sokoto (P193), നൈജീരിയൻ നാവികസേനയുടെ ഒരു പട്രോളിംഗ് കപ്പൽ|ലഘുചിത്രം|NNS Sokoto (P193), നൈജീരിയൻ നാവികസേനയുടെ ഒരു പട്രോളിംഗ് കപ്പൽ ചെങ്കടലിലേക്കുള്ള പ്രവേശന കവാടമായ ഏദൻ ഉൾക്കടൽ കടൽക്കൊള്ള നടക്കുന്ന മറ്റൊരു കടൽ പ്രദേശമാണ്. സൂയസ് കനാലിലേക്ക് നയിക്കുന്ന ഒരു പ്രധാന കടൽ  വ്യാപാര പാതയാണ് ഗൾഫ്, കൂടാതെ ഭൂമിശാസ്ത്രപരമായി  സൊമാലിയയുടെ അടുത്തായി ഇത് സ്ഥിതി ചെയ്യുന്നു. സൊമാലിയൻ കടൽക്കൊള്ളക്കാർ ഈ നാവിഗേഷൻ റൂട്ടിൽ നാശം വിതയ്ക്കുന്നു, ഇത് ലോകമെമ്പാടുമുള്ള അധികാരികൾക്കും ഷിപ്പിംഗ് കമ്പനികൾക്കും വളരെയധികം പ്രശ്നങ്ങൾ സൃഷ്ടിക്കുന്നു.
നൈജീരിയ
ആഫ്രിക്കയുടെ പടിഞ്ഞാറൻ ഭാഗത്തുള്ള നൈജീരിയ കടൽക്കൊള്ളക്കാരുടെ പുരുഷാരമായി കണക്കാക്കപ്പെടുന്നു. കടൽക്കൊള്ളയുടെ ഭീഷണി ഈ മേഖലയിൽ വളരെ ഉയർന്നതാണ്, സമുദ്രത്തിലൂടെയുള്ള ചരക്ക് ഗതാഗതത്തിന് ഏറ്റവും അപകടകരമായ മേഖലകളിലൊന്നായി ഇത് വിലയിരുത്തപ്പെടുന്നു. നൈജീരിയൻ നാവിക അധികാരികൾ നൽകേണ്ട ഒരു സുരക്ഷാ കവചത്തിന്റെ അഭാവവും ഈ മേഖലയിൽ കടൽക്കൊള്ള വർദ്ധിക്കാൻ ഇടയാക്കുന്നു. വ്യാപകമായ പൈറസി ഭീഷണി കാരണം, പശ്ചിമാഫ്രിക്കയിലെ മുഴുവൻ മറൈൻ ബെൽറ്റിലൂടെയും ഷിപ്പിംഗ് നടത്തുന്നതിന്, അതുവഴി കൊണ്ടുപോകുന്ന ചരക്കുകൾക്ക് കനത്ത ഇൻഷുറൻസ് പരിരക്ഷ ആവശ്യമാണെന്നും റിപ്പോർട്ടുണ്ട്. ആഫ്രിക്കയുടെ പടിഞ്ഞാറൻ ഭാഗങ്ങളിലും സൊമാലിയയിലും നടക്കുന്ന കടൽക്കൊള്ളയുടെ സംഭവങ്ങൾ തമ്മിൽ താരതമ്യം ചെയ്യുമ്പോൾ  മനസ്സിലാകുന്നത്, പശ്ചിമാഫ്രിക്കയിൽ പ്രവർത്തിക്കുന്ന കടൽക്കൊള്ളക്കാർ അവരുടെ സൊമാലിയൻ പ്രതിരൂപങ്ങളെക്കാളും  വളരെ താഴ്ന്ന നിലയിലാണ് പ്രവർത്തിക്കുന്നത് എന്നതാണ്.
ഇന്തോനേഷ്യ
പകരം=ഗൈഡഡ്-മിസൈൽ ഡിസ്ട്രോയറായ യുഎസ്എസ് ബൾക്ക്ലി (ഡിഡിജി 84) ലേക്ക് നിയോഗിക്കപ്പെട്ട നാവികർ ജാപ്പനീസ്, ദക്ഷിണ കൊറിയൻ കപ്പലുകൾക്കൊപ്പം സംയുക്ത പൈറസി അഭ്യാസത്തിനിടെ തിരച്ചിൽ, രക്ഷാപ്രവർത്തനം നടത്തുന്നു.|ലഘുചിത്രം|ഗൈഡഡ്-മിസൈൽ ഡിസ്ട്രോയറായ യുഎസ്എസ് ബൾക്ക്ലി (ഡിഡിജി 84) ലേക്ക് നിയോഗിക്കപ്പെട്ട നാവികർ ജാപ്പനീസ്, ദക്ഷിണ കൊറിയൻ കപ്പലുകൾക്കൊപ്പം സംയുക്ത പൈറസി അഭ്യാസത്തിനിടെ തിരച്ചിൽ, രക്ഷാപ്രവർത്തനം നടത്തുന്നു. ലോകത്ത് ഏറ്റവും കൂടുതൽ പൈറസി ബാധിത പ്രദേശങ്ങളിൽ ഒന്നാണ് ഇന്തോനേഷ്യ. കടൽക്കൊള്ളക്കാർ ലക്ഷ്യമിടുന്ന ചില പ്രദേശങ്ങൾ ആനംബാസ്, നതുന, മെരുണ്ടുങ് ദ്വീപുകൾ എന്നിവയാണ്, ഇവിടെ കടൽക്കൊള്ളക്കാർ പകൽ വെളിച്ചത്തിൽ നിന്ന് വ്യത്യസ്തമായി രാത്രികാലങ്ങളിൽ കപ്പലുകളെ ആക്രമിക്കുന്നതായി റിപ്പോർട്ട് ചെയ്യപ്പെട്ടിട്ടുണ്ട്. രാജ്യത്ത് പിടിക്കപ്പെട്ട കടൽക്കൊള്ളക്കാർക്കെതിരെ ഇന്തോനേഷ്യൻ അധികൃതർ  കാര്യമായ ശിക്ഷാനടപ്പടികൾ എടുക്കാത്തതും അവരുടെ തണുത്ത പ്രതികരണവും ലോകമെമ്പാടും വലിയ ആശങ്കകൾ ഉയർത്തുന്നു.
അറബിക്കടൽ
അറബിക്കടലിലെ കടൽക്കൊള്ളക്കാരുടെ ആക്രമണത്തിന് ഇരയായ പ്രദേശങ്ങളിലൊന്നാണ് ഒമാൻ ഉൾക്കടൽ. എന്നിരുന്നാലും, കടൽക്കൊള്ള ബാധിത പ്രദേശങ്ങളായ ഏദൻ, സോമാലിയൻ തീരങ്ങൾ എന്നിവയെ അപേക്ഷിച്ച് അന്താരാഷ്ട്ര സംഘടനകളും അധികാരികളും ഈ പ്രദേശങ്ങളിൽ അവർക്ക് നൽകേണ്ട സുരക്ഷാ പരിരക്ഷയുടെ വ്യാപ്തി കുറച്ചുകാണിച്ചു. അതിന്റെ കാരണങ്ങൾ പ്രധാനമായും ആ പ്രദേശത്ത് ഒരു ഫലപ്രദമായ സുരക്ഷാ കവചമായി  പ്രവർത്തിക്കാൻ വേണ്ടുന്ന ലഭ്യമായ നാവിക വിഭവങ്ങളുടെ  പരിമിതികളും പിന്നെ ഭൂമിശാസ്ത്രപരമായി ആ പ്രദേശത്തിന്റെ സ്ഥാനവുമാണ്.
ഇന്ത്യൻ മഹാസമുദ്രം
കടൽക്കൊള്ളക്കാരുടെ പ്രവർത്തനങ്ങൾക്ക് ഇന്ത്യൻ മഹാസമുദ്രത്തിലൂടെ പോകുന്ന കപ്പലുകളും ഇരയായിരുന്നു. ഇവിടെ കൊള്ള ചെയ്യുന്ന കടൽക്കൊള്ളക്കാർ തകർന്ന രാജ്യമായ സോമാലിയയിൽ നിന്നുള്ളവരാണ്, കൂടാതെ ഇന്ത്യക്കാർക്കും മറ്റ് രാജ്യങ്ങളിൽ നിന്നുള്ള കപ്പലുകൾക്കും അവർ പ്രശ്നങ്ങൾ സൃഷ്ടിക്കുന്നു. ഇന്ത്യൻ മഹാസമുദ്രം ഒഴിവാക്കാനാകാത്ത ഒരു സമുദ്ര നാവിഗേഷൻ റൂട്ടായിരുന്നതിനാൽ, അത് പ്രശ്നത്തിന്റെ സ്വഭാവം വളരെ വ്യക്തമായി എടുത്തുകാണിക്കുന്നു.
സമയയാത്ര കല്പിതകഥകളിൽ
ഒരുപാട് പാശ്ചാത്യ ചലച്ചിത്രങ്ങളിലും നോവലുകളിലും സമയയാത്ര മുഖ്യ പ്രമേയമാവാറുണ്ട്. ഭൂതകാലത്തേക്കോ ഭാവികാലത്തേക്കോ നായകൻ യാത്ര ചെയ്യുന്നതാണ് പൊതുവെ കാണാൻ സാധിക്കുക. ദ ടെർമിനേറ്റർ ഒരു ഉത്തമ ഉദാഹരണമാണ്.
വർഗ്ഗം:സമയയാത്ര
വേക്ക്ഫീൽഡ് പിടിച്ചെടുക്കൽ
ഒന്നാം ഇംഗ്ലീഷ് ആഭ്യന്തരയുദ്ധകാലത്ത് ഒരു പാർലമെന്റേറിയൻ സേന യോർക്ക്ഷയറിലെ വേക്ക്ഫീൽഡിലെ റോയലിസ്റ്റ് പട്ടാളത്തെ ആക്രമിച്ചപ്പോഴാണ് വേക്ക്ഫീൽഡ് പിടിച്ചെടുക്കൽ സംഭവിച്ചത്. സർ തോമസ് ഫെയർഫാക്‌സിന്റെ നേതൃത്വത്തിൽ 1,500-ഓളം പേർ പാർലമെന്റ് അംഗങ്ങൾ ഉണ്ടായിരുന്നു, വേക്ക്ഫീൽഡിൽ ജോർജ്ജ് ഗോറിങ്ങിന്റെ നേതൃത്വത്തിലുള്ള 3,000 പേരുമായി താരതമ്യം ചെയ്യുമ്പോൾ. എണ്ണത്തിൽ കുറവുണ്ടായിട്ടും, പാർലമെന്റ് അംഗങ്ങൾ പട്ടണത്തിൽ ആക്രമണം നടത്തി, ഏകദേശം 1,400 തടവുകാരെ പിടികൂടി.
സീക്രോഫ്റ്റ് മൂറിൽ പരാജയപ്പെട്ടതിന് ശേഷം ഏകദേശം 800 പാർലമെന്റ് അംഗങ്ങൾ തടവുകാരായി പിടിക്കപ്പെട്ടു, കൂടാതെ ഫെയർഫാക്‌സ് തന്റെ ആളുകൾക്ക് കൈമാറുന്നതിനായി സ്വന്തം തടവുകാരെ പിടിക്കാൻ വേക്ക്ഫീൽഡ് പിടിച്ചെടുക്കാൻ പദ്ധതിയിട്ടു. അവൻ ലീഡ്സിൽ നിന്ന് തന്റെ സൈന്യത്തെ മാർച്ച് ചെയ്യുകയും വ്യത്യസ്ത ദിശകളിൽ നിന്ന് ആക്രമിക്കാൻ അതിനെ രണ്ടായി വിഭജിക്കുകയും ചെയ്തു. 1643 മെയ് 21 ന് അതിരാവിലെ രണ്ട് മണിക്കൂർ പോരാട്ടത്തിന് ശേഷം, ഫെയർഫാക്സ് വേക്ക്ഫീൽഡിലേക്ക് കടന്നുകയറി. അസുഖമോ ഹാംഗ് ഓവറോ ബാധിച്ച് കിടപ്പിലായ ഗോറിംഗ്, എഴുന്നേറ്റ് തന്റെ നൈറ്റ്ഷർട്ടിൽ ഒരു പ്രത്യാക്രമണത്തിന് നേതൃത്വം നൽകി, പക്ഷേ ഫലമുണ്ടായില്ല, നഗരം പിടിച്ചെടുത്തു. ഫെയർഫാക്സ് തനിക്ക് ആവശ്യമായ തടവുകാരെയും ധാരാളം വെടിക്കോപ്പുകളും നേടി. അദ്ദേഹത്തിന്റെ തന്നെ കണക്കുപ്രകാരം പാർലമെന്റംഗങ്ങൾക്ക് ഏഴുപേരിൽ കൂടുതൽ നഷ്ടപ്പെട്ടില്ല.
റോസ 'ബഫ് ബ്യൂട്ടി'
ഉയരത്തിൽ വളരുന്ന ഒരു റോസ് കുറ്റിച്ചെടിയുടെ കൾട്ടിവർ ആണ് റോസ 'ബഫ് ബ്യൂട്ടി.' ആർച്ച് പോലെയുള്ള ശാഖകളിൽ ശക്തമായ ടീ റോസിന്റെ സുഗന്ധത്തോടുകൂടി ഞെട്ടുകളിൽ ഇരട്ട പൂക്കളും കാണപ്പെടുന്നു. പൂക്കൾ വേനൽക്കാലത്ത് കൂട്ടത്തോടെ വളരുകയും സീസണിലുടനീളം പുഷ്പിക്കൽ തുടരുകയും ചെയ്യുന്നു.
പുരസ്കാരങ്ങൾ
'റോസ ബഫ് ബ്യൂട്ടിക്ക്' റോയൽ ഹോർട്ടിക്കൽ സൊസൈറ്റിയുടെ ഗാർഡൻ മെറിറ്റ് അവാർഡ് ലഭിച്ചിട്ടുണ്ട്. കൂടാതെ ഈസ്റ്റ് ബേ റോസ് സൊസൈറ്റി ഷോ, ടെമെഗുല വാലി റോസ് സൊസൈറ്റി ഷോ എന്നിവയിൽ അമേരിക്കൻ റോസ് സൊസൈറ്റി ക്ലാസിക് ഷ്രബ് റോസ് അവാർഡും ലഭിച്ചിട്ടുണ്ട്.
അവലംബം
വർഗ്ഗം:റോസ് കൾട്ടിവറുകൾ
അസ്മാ അബുല്യാസിയഡ്
2016-ൽ "ദിസ് ഈവനിംഗ്" എന്ന ടിവി പരമ്പരയിലെ "ടോക" എന്ന കഥാപാത്രത്തെ അഭിനയിച്ചതിലൂടെ അവർ ജനശ്രദ്ധ ആകർഷിച്ചു. കൂടാതെ നിരവധി പരമ്പരകളിലും സിനിമകളിലും പങ്കെടുക്കുകയും "ബഹ്ജ" ബാൻഡിൽ പങ്കെടുക്കുകയും നിരവധി സംഗീതകച്ചേരികളിൽ നിരവധി ആത്മഭാഷണങ്ങൾ അവതരിപ്പിക്കുകയും ചെയ്തു.
മുൻകാലജീവിതം
കെയ്‌റോയിൽ നിന്നുള്ള പിതാവിനും ഷാർക്കിയയിൽ നിന്നുള്ള അമ്മയ്ക്കും അസ്മാ ഈജിപ്തിലെ കെയ്‌റോയിൽ ജനിച്ചു. അസ്മയ്ക്ക് ചെറുപ്പം മുതൽ അഭിനയം ഇഷ്ടമായിരുന്നു. തിയേറ്റർ ഇല്ലാത്തതിനാൽ സ്‌കൂളിൽ അഭിനയിക്കാൻ കഴിഞ്ഞിരുന്നില്ല. പക്ഷേ കോളേജിൽ ലഭ്യമായതിനാൽ അവർ ഒന്നാം വർഷം മുതൽ അറ്റ്ലിയർ തിയേറ്ററിൽ ചേർന്നു.
തിയേറ്റർ അറ്റ്ലിയറിൽ സംവിധായകൻ ഷാഡി ഡാലിയുടെ കീഴിൽ അവർ പരിശീലനം നേടി. കൂടാതെ ധാരാളം നാടകങ്ങളിൽ പങ്കെടുക്കുകയും അതിൽ ഏറ്റവും പുതിയത് "മാജിക് മിക്സ് ഓഫ് ഹാപ്പിനെസ്" ആയിരുന്നു. ഈ നാടകം അറബ് തിയറ്റർ ഫെസ്റ്റിവലിൽ 2016 ലെ മികച്ച അറബ് നാടക പ്രദർശനത്തിനുള്ള "ഷെയ്ഖ് സുൽത്താൻ അൽ കാസിമി അവാർഡിനു" വേണ്ടി മത്സരിച്ചിരുന്നു.
കോളേജിലെ ആദ്യ സെമസ്റ്ററിൽ "ലൈഫ് ഈസ് ബ്യൂട്ടിഫുൾ ഇൻ ഫൈൻ ആർട്സ്" എന്ന പേരിൽ ടീമിന്റെ അവതരണമായിരുന്നു അവരുടെ ആദ്യ നാടക അഭിനയം. അതേ വർഷം രണ്ടാം സെമസ്റ്ററിൽ ബയൂമി ഫൗഡ് എന്ന കലാകാരൻ സംവിധാനം ചെയ്ത "അന്റാർ സ്റ്റേബിളിൽ" "അറ്റ്ലിയർ" സ്റ്റേജിൽ അഭിനയിച്ചു.
2014-ൽ മറിയം അൽ അഹ്മദിയുടെ "ഐ ലവ്ഡ്" എന്ന പരമ്പരയിൽ പങ്കെടുത്തു. പക്ഷേ നിരവധി രംഗങ്ങളുള്ള ഒരു ചെറിയ വേഷമായിരുന്നു അത്.
തമേർ മൊഹ്‌സെൻ സംവിധാനം ചെയ്ത ദിസ് ഈവനിംഗിൽ "ടോക" യുടെ വേഷം അവതരിപ്പിക്കാൻ നിർമ്മാതാവ് അഹമ്മദ് മേധത് സാദെക്കാണ് അവരെ നാമനിർദേശം ചെയ്തത്.
"മെലോഡ്രാമ" എന്ന നാടകം 2013-ൽ "ഹബാൻ" എന്ന പേരിൽ അബുല്യാസിദ് സംവിധാനം ചെയ്തു. അതുപോലെ തന്നെ "ഡ്രീം പ്ലാസ്റ്റിക്" എന്ന നാടകത്തിൽ സംവിധായകൻ ഷാഡി ഡാലിയെ സംവിധാനം ചെയ്യാൻ സഹായിക്കുകയും അതിൽ ഒരു വേഷം അവതരിപ്പിക്കുകയും ചെയ്തു. "മെയ്ഡ് ഇൻ ചൈന", ദി റെവലൂഷൻ ഓഫ് ദി ഡെഡ് എന്നിവയിലും അവർ അഭിനയിച്ചിരുന്നു.
പുറംകണ്ണികൾ
വർഗ്ഗം:ഈജിപ്ഷ്യൻ ചലച്ചിത്രനടിമാർ
അഡോറേഷൻ ഓഫ് ദ ഷെപേർഡ് (ജോർജിയോൺ)
ഏകദേശം 1505 -1510 നും ഇടയിൽ ഇറ്റാലിയൻ നവോത്ഥാന ചിത്രകാരനായ ജോർജിയോൺ ചിത്രീകരിച്ച ഒരു പാനൽ ചിത്രമാണ് അലൻഡേൽ നേറ്റിവിറ്റി എന്നും അറിയപ്പെടുന്ന അഡോറേഷൻ ഓഫ് ദ ഷെപേർഡ്. ഈ വെനീഷ്യൻ ചിത്രം യുണൈറ്റഡ് സ്റ്റേറ്റ്സിൽ വാഷിംഗ്ടൺ, ഡി.സി.യിലെ നാഷണൽ ഗാലറി ഓഫ് ആർട്ടിൽ  സൂക്ഷിച്ചിരിക്കുന്നു.
അലൻ‌ഡേൽ നേറ്റിവിറ്റിക്ക് ശേഷം ഒരു കൂട്ടം ചിത്രങ്ങളെ "അലൻഡേൽ ഗ്രൂപ്പ്" എന്ന് വിശേഷിപ്പിക്കാറുണ്ട്. ഈ ഗ്രൂപ്പിൽ മറ്റൊരു വാഷിംഗ്ടൺ ചിത്രം, ദ ഹോളി ഫാമിലി, ലണ്ടനിലെ നാഷണൽ ഗാലറിയിലെ അഡോറേഷൻ ഓഫ് ദ മാഗി പ്രെഡെല്ല എന്നിവ ഉൾപ്പെടുന്നു. ജിയോവന്നി ബെല്ലിനിയുടെ ശൈലി കർശനമായി പിന്തുടരുന്ന വിൻസെൻസോ കാറ്റെനയുടെ ചിത്രശാലയുടെ ഭാഗമായിരുന്നപ്പോൾ ജോർജിയോൺ ഈ ചിത്രം പൂർത്തിയാക്കിയിരിക്കാം. വിയന്നയിലെ അഡോറേഷൻ ഓഫ് ഷെഫേർഡ്സ് ഉൾപ്പെടുത്തുന്നതിനായി വിപുലീകരിച്ച ഈ ഗ്രൂപ്പിൽ കൂടുതൽ ചിത്രങ്ങളും ഉൾപ്പെടുത്തിയിരിക്കുന്നു. അല്ലെങ്കിൽ ജോർജിയോണിന്റെ കലാസൃഷ്ടികളിൽ ഉൾപ്പെടുത്തുകയോ ഒഴിവാക്കുകയോ ചെയ്യുന്നു.
രചന
ജോർജിയോൺ ചിത്രത്തിൽ വലതുവശത്ത് ഇരുണ്ട ഗ്രോട്ടോയ്ക്ക് മുന്നിലും ഇടതുവശത്ത് മരങ്ങൾ കൊണ്ട് അലങ്കരിച്ച ശോഭയുള്ള ഭൂപ്രകൃതിയും ചിത്രീകരിച്ചിരിക്കുന്നു. മുട്ടുകുത്തിയ ഇടയ തീർത്ഥാടകരെ ചിത്രത്തിന്റെ മധ്യത്തിൽ ചിത്രീകരിക്കാനുള്ള തിരഞ്ഞെടുപ്പിലൂടെ ശുദ്ധമായ വിചിത്രക്കാഴ്ച ലഭിക്കുന്നു. രക്ഷാകർത്താക്കൾ, കുട്ടി, തീർത്ഥാടകർ എന്നിവരുടെ സമഗ്രമായ ഒരു ഗ്രൂപ്പ് ചിത്രീകരണം നങ്കൂരമിട്ട ദീർഘചതുരം ഉണ്ടാക്കുകയും അത് ഇടതുവശത്തുള്ള ഭൂപ്രകൃതിയിലേക്ക് ഒരു കേന്ദ്രബിന്ദുവായി മാറുകയും ചെയ്യുന്നു.
ഉത്ഭവം
ജിയോവന്നി ബെല്ലിനിയുടെ ശൈലി കർശനമായി പിന്തുടരുന്ന വിൻസെൻസോ കാറ്റെനയുടെ ചിത്രശാലയുടെ ഭാഗമായിരുന്നപ്പോൾ ജോർജിയോൺ ഈ ചിത്രം പൂർത്തിയാക്കിയിരിക്കാം. കർദിനാൾ ജോസഫ് ഫെഷിന്റെ (1763–1839) ഉടമസ്ഥതയിലുള്ള ഈ ചിത്രം 1845 മാർച്ച് 18 ന് (lot 874) റോമിലെ പാലാസോ റിച്ചിയിൽ "ജിയോർഗോൺ (ജിയോർജിയോ ബാർബറേലി ഡിറ്റ് ലെ) 1,760 സ്കൂഡിക്ക് അഡോറേഷൻ ഡെസ് ബെർഗേഴ്സായി വിറ്റു. (370.53 പൗണ്ടിന് 4.75 സ്കുഡി നിരക്കിൽ) നെപ്പോളിയന്റെ അമ്മാവനും മികച്ച ഗാർഗാൻഷ്യൂൻ ചിത്രങ്ങളുടെ സമാഹർത്താവുമായിരുന്നു കർദിനാൾ. മാർച്ച് 17, 18 തീയതികളിൽ 1,837 ചിത്രങ്ങൾ പ്രദർശിപ്പിച്ചു. ലൂവ്രേയിൽ അക്കാലത്ത് 1,406 ചിത്രങ്ങൾ ഉണ്ടായിരുന്നു. ശേഖരത്തിൽ ഫ്രാ ഏഞ്ചലിക്കോയുടെ ലാസ്റ്റ് ജഡ്ജ്മെന്റ്, നിക്കോളാസ് പൗസിന്റെ എ ഡാൻസ് ടു ദി മ്യൂസിക് ഓഫ് ടൈം എന്നീ ചിത്രങ്ങളും ഉൾപ്പെടുന്നു.
1847-ലെ വിൽപ്പനയിൽ ഈ ചിത്രം ഇംഗ്ലണ്ടിലെ വെസ്റ്റ് യോർക്ക്ഷെയറിലെ ബ്രെട്ടൺ ഹാളിലെ തോമസ് വെന്റ്വർത്ത് ബ്യൂമോണ്ടിന്റെ (1792–1848) ഉടമസ്ഥതയിലെത്തി. അദ്ദേഹത്തിൽ നിന്ന് വെന്റ്വർത്ത് ബ്ലാക്കറ്റ് ബ്യൂമോണ്ട്, ഒന്നാം ബാരൻ അലൻഡേൽ (1829-1907), അദ്ദേഹത്തിന്റെ മകൻ വെന്റ്വർത്ത് ബ്യൂമോണ്ട് ഒന്നാം വിസ്കൗണ്ട് അലൻഡേൽ, [1860-1923], അദ്ദേഹത്തിന്റെ മകൻ വെന്റ്വർത്ത് ബ്യൂമോണ്ട്, രണ്ടാം വിസ്കൗണ്ട് അലൻഡേൽ (1890-1956) എന്നിവർക്ക് കൈമാറി.
1937 ഓഗസ്റ്റ് 5 ന് അലൻഡേൽ പ്രഭുവിൽ നിന്ന് നേറ്റിവിറ്റി സ്വന്തമാക്കാനുള്ള ചർച്ചകൾ ജോസഫ് ഡുവീൻ അവസാനിപ്പിച്ചു. ഡുവീന്റെ സഹപ്രവർത്തകൻ എഡ്വേഡ് ഫൗൾസ് പറയുന്നതനുസരിച്ച് ഈ ചിത്രം ഒരു ജിയോർജിയൻ വിലയ്ക്ക് ഡുവീൻ ബ്രദേഴ്‌സ് ഏറ്റെടുത്തു (315,000 ഡോളറും വ്യാപാരി ചാൾസ് റക്കിന് 5,000 ഡോളറും). ഡുവീന്റെ വിദഗ്ദ്ധനും കലാചരിത്രകാരനുമായ ബെർണാഡ് ബെരെൻസൺ ഈ ചിത്രം ടിഷ്യന്റെ ആദ്യകാല ചിത്രം ആണെന്ന് ആത്മാർത്ഥമായി വിശ്വസിച്ചു. ഒപ്പം ഇച്ഛാശക്തിയുടെ പോരാട്ടവും ഉണ്ടായി. അലൻ‌ഡേൽ നേറ്റിവിറ്റി ആത്യന്തികമായി ഡുവീൻ പ്രഭുവും ബെരെൻസണും തമ്മിലുള്ള വിള്ളലിന് കാരണമായി. ഇത് ആധുനിക കലാ ചരിത്രത്തിലെ ഏറ്റവും സ്വാധീനമുള്ള ബന്ധങ്ങളിലൊന്ന് അവസാനിച്ചു. 1938-ൽ 400,000 ഡോളറിന് ഡിപ്പാർട്ട്മെന്റ് സ്റ്റോർ മാഗ്നറ്റായ സാമുവൽ ക്രെസിന് ജോർജിയോൺ എന്ന നിലയിൽ ഡുവീൻ ചിത്രം വിറ്റു. ആ വർഷത്തെ ക്രിസ്മസ് സീസണിൽ ഫിഫ്ത്ത് അവന്യൂവിലെ തന്റെ സ്റ്റോറിന്റെ വിൻഡോയിൽ അദ്ദേഹം നേറ്റിവിറ്റി പ്രദർശിപ്പിച്ചു.
ആരോപണങ്ങൾ
ജോസഫ് ആർച്ചർ ക്രോയും ജിയോവന്നി ബാറ്റിസ്റ്റ കാവൽകാസെല്ലും 1871-ൽ തന്നെ ഈ ചിത്രം ജോർജിയോണിന്റേതാണെന്ന് ഊഹിച്ചിരുന്നു. ചിത്രത്തിനെ ബെറൻസന്റെ വെനീഷ്യൻ ചിത്രകാരന്മാർ (1894) വിൻസെൻസോ കാറ്റെനയുടെതാണെന്ന് താൽക്കാലികമായി ആരോപിച്ചിരുന്നു. 1912-ൽ റോജർ ഫ്രൈ എഴുതി: "ചിത്രകലാരീതിയിലെ പരിശോധന, പ്രത്യേകിച്ചും ഭൂപ്രകൃതി, മുൻവശത്തെ സസ്യജാലങ്ങൾ എന്നിവ ഈ ചിത്രം കരിയാനിയുടേതാണെന്ന് എന്റെ മനസ്സിൽ ചെറിയ സംശയം ജനിപ്പിക്കുന്നു. . 1937-ൽ ബെറൻസൺ എഴുതി "... ഇത് ടിഷ്യന്റെ, ഒരുപക്ഷേ അദ്ദേഹത്തിന്റെ ആദ്യകാല ചിത്രമായിരിക്കണം. പക്ഷേ മുട്ടയുടെ പകുതി മാത്രമേയുള്ളൂ, ബാക്കി പകുതി ഇപ്പോഴും ജോർജിയോനെസ്ക് ഫോർമുലയിൽ കാണപ്പെടുന്നു.
അവലംബം
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ വർഗ്ഗം:നാഷണൽ ഗാലറി ഓഫ് ആർട്ടിന്റെ ശേഖരങ്ങൾ
തിബെത്ത് സ്വയംഭരണപ്രദേശം
ചൈനയിലെ പ്രവിശ്യാതലത്തിലുള്ള ഒരു സ്വയംഭരണപ്രദേശമാണ് തിബെത്ത് സ്വയംഭരണപ്രദേശം.
അവലംബം
വർഗ്ഗം:ചൈനയിലെ സ്വയംഭരണപ്രദേശങ്ങൾ വർഗ്ഗം:ചൈനയിലെ പ്രവിശ്യകൾ വർഗ്ഗം:തിബെത്ത്
എം. കമലം
ആറും ഏഴും കേരള നിയമസഭകളിലെ അംഗവും ഏഴാം സഭയിലെ സഹകരണ വകുപ്പു മന്ത്രിയുമായിരുന്നു '''എം. കമലം'''(ജനനം :14 ആഗസ്റ്റ് 1926 മരണം:30 ജനുവരി 2020). വനിതാ കമ്മിഷൻ ചെയർപേഴ്സണായും പ്രവർത്തിച്ചു. കെ പി സി സി ജനറൽ സെക്രട്ടറിയായും വൈസ് പ്രസിഡന്റായും പ്രവർത്തിച്ച അവർ കോൺഗ്രസിലെ പിളർപ്പിനെ തുടർന്ന് കോൺഗ്രസ് (ഒ)-ൽ നിലകൊണ്ടു. ജനതാ പാർട്ടി രൂപീകരിക്കപ്പെട്ടപ്പോൾ അതിന്റെ കോഴിക്കോട് ജില്ലാ ചെയർ പേഴ്സണായും സംസ്ഥാന എക്സിക്യൂട്ടീവ് കമ്മിറ്റി അംഗമായും പ്രവർത്തിച്ചു.
1948 മുതൽ 1963 വരെ കോഴിക്കോട് മുനിസിപ്പൽ കൗൺസിൽ അംഗമായി പ്രവർത്തിച്ചു. 1980 ലും 1982 ലും കൽപ്പറ്റ നിയോജക മണ്ടലത്തിൽ നിന്നും കേരള നിയമസഭയിലേക്ക് തിരഞ്ഞെടുക്കപ്പെട്ടു. 24.05.1982 മുതൽ 25.03.1987 വരെ കരുണാകരൻ മന്ത്രിസഭയിൽ സഹകരണ വകുപ്പു മന്ത്രിയായി ചുമതല വഹിച്ചു.
നീണ്ടകാലത്തെ പൊതുജീവിതത്തിൽ ജീവിതത്തിന്റെ നാനാ തുറകളിൽ വിവിധ പദവികൾ വഹിച്ച അവർ വിമോചന സമരകാലത്തും അടിയന്തരാവസ്ഥക്കാലത്തും ജയിൽ വാസം അനുഭവിച്ചിട്ടുണ്ട്.
മാമ്പറ്റ സാമിക്കുട്ടിയാണ് ഭർത്താവ് ഈ ദമ്പതികൾക്ക് 4 മക്കളുണ്ട്.
മരണം
30 ജനുവരി 2020 ന് കോഴിക്കോട്ടു വച്ച് അന്ത്യം സംഭവിച്ചു.
മാർത്ത വിക്കേഴ്സ്
മാർത്ത വിക്കേഴ്സ് (ജനനം: മാർത്ത മാൿവികാർ; മെയ് 28, 1925 - നവംബർ 2, 1971) ഒരു അമേരിക്കൻ മോഡലും നടിയുമായിരുന്നു.
ആദ്യകാല ജീവിതം
മിഷിഗണിലെ ആൻ ആർബറിൽ മാർത്ത മാക് വികാർ എന്ന പേരിലാണ് വിക്കേഴ്‌സ് ജനിച്ചത്. പിതാവ് ഒരു ഓട്ടോമൊബൈൽ ഡീലറായിരുന്നു. ഒരു മോഡലായും കവർ ഗേളായും അവർ തന്റെ കരിയർ ആരംഭിച്ചു. പിതാവ് കാലിഫോർണിയയിലെ ബർബാങ്കിലെ ഒരു ഏജൻസിയുടെ നിയന്ത്രണം ഏറ്റെടുത്തതോടെ കുടുംബം ഹോളിവുഡിലേക്ക് താമസം മാറി. അന്ന് വിക്കേഴ്സിന് 15 വയസ്സായിരുന്നു.
സിനിമ
ഫ്രാങ്കെൻ‌സ്റ്റൈൻ മീറ്റ്സ് ദ വുൾഫ് മാൻ (1943) എന്ന ചിത്രത്തിലെ ഒരു ചെറിയ അപ്രധാന ഭാഗമായിരുന്നു വിക്കേഴ്സ് അവതരിപ്പിച്ച ആദ്യ ചലച്ചിത്ര വേഷം. 1940 കളുടെ തുടക്കത്തിൽ നിരവധി സിനിമകളിൽ ചെറിയ വേഷങ്ങൾ ചെയ്ത അവർ ആദ്യം യൂണിവേഴ്സൽ സ്റ്റുഡിയോയിലും പിന്നീട് RKO പിക്ചേഴ്സിലുമാണ് ജോലി ചെയ്തത്. തുടർന്ന് വാർണർ ബ്രദേഴ്‌സിലേക്ക് പോയ വിക്കേർസിന്, അവർ താര പരിവേഷം നൽകുകയും കുടുംബപ്പേര് 'വിക്കേഴ്‌സ്' എന്ന് പുനഃക്രമീകരിക്കുകയും ചെയ്തു. അവിടെ അവർ അവതരിപ്പിച്ച വേഷത്തിൽ ദി ബിഗ് സ്ലീപ്പിലെ (1946) ലോറൻ ബേകാൾ അവതരിപ്പിച്ച കഥാപാത്രത്തിൻറെ മയക്കുമരുന്നിന് അടിമയും, വേശ്യാവൃത്തിക്കാരിയായ കാർമെൻ സ്റ്റേൺവുഡിന്റെ വേഷം ഉൾപ്പെടുന്നു.
അവലംബം
വർഗ്ഗം:അമേരിക്കൻ ചലച്ചിത്ര നടിമാർ
കള്ളിക്കാട്
കള്ളിക്കാട് തിരുവനന്തപുരം ജില്ലയിലെ ഒരു ഗ്രാമം ആകുന്നു.
ജനസംഖ്യ
കേരളം
ഗതാഗതം
നെയ്യാർഡാം കാളിപാറ ലോകാമ്പികക്ഷേത്രം
കനകലത
ഒരു മലയാളചലച്ചിത്രനടിയാണ് കനകലത. നാടകാഭിനയത്തിലൂടെ കലാരംഗത്തെത്തിയ കനകലത 30 വർഷങ്ങളായി നാടക -ടെലിസീരിയൽ - ചലച്ചിത്ര രംഗങ്ങളിൽ പ്രവർത്തിക്കുന്നു.
ജീവചരിത്രം
പരമേശ്വരൻ പിളളയുടെയും ചിന്നമ്മയുടെയും മകളായി ഓച്ചിറയിൽ ജനിച്ചു.
അവലംബം
വർഗ്ഗം:മലയാളചലച്ചിത്രനടിമാർ വർഗ്ഗം:മലയാളനാടകനടിമാർ വർഗ്ഗം:1960-ൽ ജനിച്ചവർ
മലയാള ആനുകാലികങ്ങളുടെ പട്ടിക
ഇന്ത്യയിലെ ആദ്യത്തെ വർത്തമാനപത്രമായ ബംഗാൾ ഗസറ്റ് ( കൊൽക്കത്ത 1780) പുറത്തുവന്നു് 67 വർഷം കഴിഞ്ഞാണു് മലയാളത്തിലെ ഒന്നാമത്തെ പത്രം ആരംഭിച്ചതു്. മലയാളഭാഷക്ക് ഏറെ സംഭാവനകൾ നൽകിയിട്ടുള്ള ജർമ്മൻ പാതിരിയായിരുന്ന ഹെർമൻ ഗുണ്ടർട്ട് തലശ്ശേരിക്കടുത്തു് ഇല്ലിക്കുന്നിൽനിന്നും പ്രകാശനം ചെയ്ത രാജ്യസമാചാരം ആയിരുന്നു ആ പത്രം.
മൂന്നുമാസത്തിനകം തന്നെ, അദ്ദേഹം പശ്ചിമോദയം എന്ന പേരിൽ മറ്റൊരു ആനുകാലികം കൂടി തുടങ്ങിവെച്ചു. വളരെ മന്ദഗതിയിൽ തുടങ്ങിവെച്ച മലയാളപത്രസാഹിത്യപ്രവർത്തനം അടുത്ത അര നൂറ്റാണ്ടിനിടയിൽ അമ്പതോളം പ്രസിദ്ധീകരണങ്ങൾക്കു സാക്ഷ്യം വഹിച്ചു. എന്നാൽ ഇവയിൽ പലതും ഏറെ വർഷം ആയുസ്സെത്താതെത്തന്നെ നിലച്ചുപോവുകയും ചെയ്തു. എങ്കിലും അവയിൽ മിക്കതിനും കേരളചരിത്രപഠനത്തിൽ ശ്രദ്ധേയമായ സാംഗത്യം അവകാശപ്പെടാം.
ഇരുപതാംനൂറ്റാണ്ടിന്റെ തുടക്കത്തോടെ ദിവസേന വാർത്തകൾ വായിച്ചറിയുന്ന ഒരു സംസ്കാരം മലയാളികൾക്കിടയിൽ ക്രമേണയായി രൂപം കൊണ്ടു. കഥകൾ, കവിതകൾ, ലേഖനങ്ങൾ തുടങ്ങിയ ബൗദ്ധികോൽപ്പന്നങ്ങൾ പതിവായി വായിച്ചാസ്വദിക്കുന്ന ശീലവും ഇതോടെ വ്യാപകമായി. നൂറുകണക്കിനു പ്രസിദ്ധീകരണങ്ങളാണു് ആ കാലഘട്ടത്തിനുശേഷം മലയാളത്തിൽ ഉരുത്തിരിഞ്ഞതു്. എന്നാൽ വിരലിലെണ്ണാവുന്ന ചിലതിനു മാത്രമാണു് ദശകങ്ങളോളം നിലനിന്നുപോവാൻ കഴിഞ്ഞതു്.
മലയാളഭാഷയിൽ എക്കാലത്തും പ്രസിദ്ധീകരിക്കപ്പെട്ടിട്ടുള്ള എല്ലാ ആനുകാലികപ്രസിദ്ധീകരണങ്ങളുടെയും സമഗ്രമായ ഒരു പട്ടിക തയ്യാറാക്കാനുള്ള ഒരു ശ്രമമാണു് താഴെ കൊടുത്തിരിക്കുന്നതു്. ഇടയ്ക്കുവെച്ചു് പ്രസിദ്ധീകരണം നിന്നുപോയിട്ടുള്ളതും ഇപ്പോഴും തുടരുന്നതുമായ ഇവയ്ക്കെല്ലാം വിവിധ ശ്രദ്ധേയതാനിലവാരങ്ങളാണുള്ളതു്.
ഭാഗം അഞ്ച് - പ്രസിദ്ധീകരണം തുടരുന്നവ (കൂടുതൽ വിവരങ്ങൾ ചേർക്കേണ്ട പ്രവൃത്തി പുരോഗമിക്കുന്നു)
തുടരുന്നു
അവലംബം
വർഗ്ഗം:കേരളത്തിലെ പ്രസിദ്ധീകരണങ്ങൾ വർഗ്ഗം:കേരളവുമായി ബന്ധപ്പെട്ട പട്ടികകൾ
മുപ്പുള്ളി കടൽകുതിര
കടൽവാസിയായ ഒരു മൽസ്യമാണ് മുപ്പുള്ളി കടൽകുതിര  അഥവാ '''Longnose Seahorse (Three-spot Seahorse). ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി വംശനാശ സാദ്ധ്യതയുള്ള ജീവികൾ എന്നാണ്.
കുടുംബം
സിഗ്നാത്തിഡെ (Syngnathidae) എന്ന കുടുബത്തിൽ പെട്ട, ഹിപ്പൊകാമ്പസ് (കടൽക്കുതിര) ജനുസിൽ പെട്ട മൽസ്യമാണ് ഇവ.
ഇതും കാണുക
കേരളത്തിലെ മൽസ്യങ്ങളുടെ പട്ടിക
വർഗ്ഗം:കേരളത്തിലെ മത്സ്യങ്ങൾ
വർഗ്ഗം:കടൽ മത്സ്യങ്ങൾ വർഗ്ഗം:കടൽകുതിരകൾ
ക്ലൗഡ് ഗെയിമിംഗ്
ചരിത്രം
2000 ൽ ജി-ക്ലസ്റ്റർ ക്ലൗഡ് ഗെയിമിംഗ് സാങ്കേതികവിദ്യ ഇ3(E3) പ്രദർശിപ്പിച്ചു. ഹാൻഡ്‌ഹെൽഡ് ഉപകരണങ്ങളിലേക്ക് വൈ-ഫൈയിലൂടെ ക്ലൗഡ് ഗെയിമിംഗ് സേവനമായിരുന്നു യഥാർത്ഥ ഓഫർ. വീഡിയോ ഗെയിം ഡെവലപ്പർ ക്രിടെക് 2005 ൽ ക്രിസിസിനായി ഒരു ക്ലൗഡ് ഗെയിമിംഗ് സിസ്റ്റത്തെക്കുറിച്ച് ഗവേഷണം ആരംഭിച്ചു, അടിസ്ഥാന സൗകര്യങ്ങളും കേബിൾ ഇൻറർനെറ്റ് മെച്ചപ്പെടുന്നതുവരെ 2007 ലെ വികസനം നിർത്തിവച്ചു.
ഓൺ‌ലൈവ് ഔദ്യോഗികമായി 2010 മാർച്ചിൽ സമാരംഭിച്ചു, ജൂൺ മാസത്തിൽ ഓൺ‌ലൈവ് മൈക്രോകൺസോൾ വിൽപ്പനയോടെ ഗെയിം സേവനം ആരംഭിച്ചു. 2015 ഏപ്രിൽ 2 ന് സോണി കമ്പ്യൂട്ടർ എന്റർടൈൻമെന്റ് ഓൺലൈവിന്റെ പേറ്റന്റുകൾ സ്വന്തമാക്കിയതായി പ്രഖ്യാപിക്കുകയും ഓൺലൈവ് അതിന്റെ വാതിലുകൾ അടയ്ക്കുകയും ചെയ്തു. ജി-ക്ലസ്റ്റർ സാങ്കേതികവിദ്യ ഉപയോഗിച്ച് 2010 നവംബറിൽ എസ്‌എഫ്‌ആർ ഫ്രാൻസിലെ ഐ‌പി‌ടി‌വിയിൽ വാണിജ്യ ക്ലൗഡ് ഗെയിമിംഗ് സേവനം ആരംഭിച്ചു. അടുത്ത വർഷം ഓറഞ്ച് ഫ്രാൻസ് ജി-ക്ലസ്റ്റർ സാങ്കേതികവിദ്യ അടിസ്ഥാനമാക്കി ഐപിടിവിയിൽ ഗെയിമിംഗ് സേവനം പുറത്തിറക്കി.
അവലംബം
വർഗ്ഗം:ക്ലൗഡ് ഗെയിമിംഗ് വർഗ്ഗം:കമ്പ്യൂട്ടർ ശാസ്ത്രം
പൊള്ളൽ
ചൂട്, തീ, വികിരണം, സൂര്യപ്രകാശം, വൈദ്യുതി, രാസപദാർത്ഥങ്ങൾ, ചൂടൂള്ളതോ തിളച്ചതോ ആയ വെള്ളം എന്നിവകൊണ്ട് പൊള്ളൽ ഉണ്ടാകാം.
ചികിൽസ
ഉടനെ വൈദ്യ സഹായം തേടണം.
ഒന്നാം ഡിഗ്രി പൊള്ളൽ ആണെങ്കിൽ
പൊള്ളിയഭാഗം 5 മിനിട്ട് തണുത്ത വെള്ളത്തിൽ മുക്കി വെക്കണം. തീപ്പൊള്ളലിനുള്ള ലേപനങ്ങൾ പുരട്ടി,നന വില്ലാത്ത ഗോസ് ബാൻഡേജ് കൊണ്ട്ആതിനു മുകളിൽ അയച്ചു ചുറ്റണം.ഡോക്ടറുടെ നിർദ്ദേശപ്രകാരം വേദന സംഹാരികളുംനീരുപോകാനുള്ള മരുന്നും കഴിക്കാം.
രണ്ടാം ഡിഗ്രി പൊള്ളൽ
വെള്ളത്തിൽ 15 മിനിട്ട് മുക്കി വെക്കണം.പൊള്ളൽ ചെറുതാണെങ്കില്വൃത്തിയുള്ള തണുത്ത തുണികൊണ്ട് ദിവസവും കുറച്ചു നേരം മൂടീ വെക്കണം.ആന്റിബയോട്ടിക് ലേപനങ്ങളൊഡോക്ടർ നിർദ്ദേശിച്ച ലേപനങ്ങളൊ തേച്ച ശേഷം പൊള്ളൽ വൃത്തിയുള്ള ഒട്ടിപ്പിടിക്കാത്തബാൻഡേജ് കൊണ്ട് മൂടീയിരിക്കണം.
എല്ലാദിവസവും ഡ്രെസ്സിങ്ങ് മാറ്റണം.കൈ നന്നായി സോപ്പീട്ടു കഴുകിയ ശേഷം, പൊള്ളിയഭഗം കഴുകി ആന്റി സെപ്റ്റിക് ലേപനങ്ങൾ പുരട്ടണം. പൊഌഅൽ ചെറുതാണെങ്കില്പകൽ സമയത്ത് മൂടി വയ്ക്കണ മെന്നില്ല.പൊള്ളിയ ഭാഗം ദി വസവും പരിശോധിച്ച് കൂടുതൽ ചുവപ്പ്,കൂടുതൽ വേദന, വീർത്തുവരൽ, പഴുപ്പ് എന്നിവ ഇല്ലെന്ന് ഉറപ്പുവരുത്തണം.ഇവ ശ്രദ്ധയിൽ പെട്ടാൽ ഉടനെ വൈദ്യ സഹായം തേടണം.
പൊള്ളിയ തൊലി ഉണങ്ങി തുടങ്ങുമ്പോൾ ചൊറിച്ചിലുണ്ടാക്കും. പൊള്ളിയ ഭാഗം ഭേദമായി ഒരു വർഷം വരെ സൂര്യപ്രകാശത്തിനോട് സംവേദനം കൂടിയിരിയ്ക്കും.
മൂന്നാം ഡിഗ്രി പൊള്ളൽ
അതിവേഗം വൈദ്യ സഹായം തേടണം.വെള്ളത്തിൽ മുക്കുകയോ ലേപനങ്ഗൾ പുരട്ടുകയൊ ചെയ്യരുത്. പൊഌഇയഭാഗത്ത് പറ്റിപിടിഛിടുള്ള വസ്ത്രം നീക്കാൻ ശ്രമിക്കരുത്.പ്റ്റുമെങ്കിൽ പൊള്ളിയ ഭാഗം ഹൃദയത്തിനേക്കാൾ ഉയർത്തിവെക്കണം.പൊഌഇയഭാഗം തണുത്ത, നൻസ്ഞ്ഞ അണുവിമുക്തമായ ബാൻഡേജുകൊണ്ടുമൂടാം.
ചെയ്യരുതാത്തത്
വെണ്ണ പുരട്ടരുത്. രണ്ടും മൂന്നും ഡിഗ്രി പൊള്ളൽകളിൽ തണുത്ത വെഌഅവും ഐസും ഉപയോഗിക്കരുത്. കുമിളകൾ ഉണ്ടെങ്കിൽ പൊട്ടീക്കരുത്.
രാസവസ്തുക്കൾ കൊണ്ടുള്ള പൊള്ളൽ
ധാരാളം വെള്ളം ഉപയോഗിച്ച് കഴുകണം. വസ്ത്രങ്ങളും ആഭരണങ്ങളും രസവസ്തുക്കൾ പറ്റിയറ്റ്ഃണെങ്കിൽ മാറ്റണം.ലേപനങ്ങൾ ഉപയോഗിക്കരുത്.അവ രസപ്രവർത്തനം ഉണ്ടാക്ക്ക്കിയേക്കാം.ഉണങ്ങിയ അണുവിമുക്തമാക്കിയ ബാൻഡേജ് കൊണ്ടുമൂടാം.
പുറം കണ്ണികൾ
വർഗ്ഗം:പൊള്ളലുകൾ
കിറ്റൂർ ചന്നമ്മ
കിറ്റൂർ ചന്നമ്മ (23 October 1778 – 02 February 1829) കിറ്റൂർ ദേശത്തെ രാജ്ഞിയായിരുന്നു 1824 ഇൽ ബ്രിട്ടീഷ് ആധിപത്യത്തിനെതിരെ ശക്തമായ പോരാട്ടം നയിച്ചു. ഇന്നത്തെ കർണ്ണാടകയിൽ സ്ഥിതി ചെയ്യുന്ന സ്ഥലമാണ്  കിറ്റൂർ.
സനോഫി-ജിഎസ്കെ കോവിഡ് -19 വാക്സിൻ
സാങ്കേതികവിദ്യ
SARS-CoV-2 സ്പൈക്ക് പ്രോട്ടീൻ അടങ്ങിയ ഒരു പുനഃസംയോജന പ്രോട്ടീൻ സബ്യൂണിറ്റ് വാക്സിനാണ് VAT00002. ഇത് ഒരു ബാക്കുലോവൈറസ് വെക്റ്റർ വഴി പ്രാണികളുടെ കോശങ്ങളിൽ ഉത്പാദിപ്പിക്കപ്പെടുന്നു. ജി‌എസ്‌കെ നിർമ്മിച്ച ഒരു അഡ്ജുവന്റും ഇതിൽ ഉൾപ്പെടുന്നു. സാൻഫിയുടെ ഫ്ലൂബ്ലോക്ക് ഇൻഫ്ലുവൻസ വാക്സിനിൽ ഉപയോഗിക്കുന്ന അതേ സാങ്കേതികവിദ്യയാണ് ഇതിൽ ഉപയോഗിക്കുന്നത്.
വികസനം
ഫ്രഞ്ച് ഫാർമസ്യൂട്ടിക്കൽ, ബ്രിട്ടീഷ് ഫാർമസ്യൂട്ടിക്കൽ കമ്പനിയായ ഗ്ലാക്സോ സ്മിത്ത്ക്ലൈൻ എന്നിവർ VAT00002 വികസിപ്പിച്ചുകൊണ്ടിരിക്കുകയാണ്. 50 വയസ്സിനു മുകളിലുള്ളവരിൽ ശക്തമായ രോഗപ്രതിരോധ ശേഷി ഉണ്ടാക്കുന്നതിൽ പരാജയപ്പെട്ടതിനാൽ വാക്സിനിലെ നൂതന ക്ലിനിക്കൽ പരീക്ഷണങ്ങൾ 2020 ഡിസംബറിൽ വൈകി. വാക്സിനിൽ ആന്റിജന്റെ അളവിലെ കുറവ് കാരണം 2021 അവസാനത്തോടെ വാക്സിൻ സമാരംഭിക്കുന്നത് വൈകുന്നു.
വിന്യസനം
ജി‌എസ്‌കെയും സനോഫിയും വികസിപ്പിച്ചെടുത്ത കോവിഡ് -19 വാക്‌സിൻ 60 ദശലക്ഷം ഡോസുകൾക്കായി 2020 ജൂലൈയിൽ യുകെ സർക്കാർ സൈൻ അപ്പ് ചെയ്തു. സനോഫിയിൽ നിന്നും ജി‌എസ്‌കെയുടെ പാൻഡെമിക് സാങ്കേതികവിദ്യയിൽ നിന്നുമുള്ള പ്രോട്ടീൻ അധിഷ്ഠിത സാങ്കേതികവിദ്യയാണ് ഇതിൽ ഉപയോഗിക്കുന്നത്. 2021 ന്റെ ആദ്യ പകുതിയിൽ വിജയകരമായ പരീക്ഷണങ്ങൾക്കും നിയന്ത്രണ അംഗീകാരത്തിനും വിധേയമായി ഒരു ബില്യൺ ഡോസുകൾ നിർമ്മിക്കാൻ കഴിയുമെന്ന് കമ്പനികൾ അവകാശപ്പെട്ടു. 100 ദശലക്ഷം ഡോസ് വാക്സിൻ ഉത്പാദിപ്പിക്കുന്നതിനായി അമേരിക്കയുമായി 2.1 ബില്യൺ ഡോളർ കരാറുണ്ടാക്കാനും കമ്പനി സമ്മതിച്ചു.
പുറംകണ്ണികൾ
വർഗ്ഗം:കോവിഡ്-19 വാക്സിനുകൾ വർഗ്ഗം:സബ്‌യൂണിറ്റ് വാക്സിനുകൾ
ജാക്വസ് നെക്കർ
ജാക്വസ് നെക്കർ : : (30 സെപ്റ്റംബർ 1732 - 9 ഏപ്രിൽ 1804) : ജനീവൻ വംശജനായ ഒരു ബാങ്കറായിരുന്നു, പിന്നീട് അദ്ദേഹം ലൂയി പതിനാറാമന്റെ ധനമന്ത്രിയും ഫ്രഞ്ച് രാഷ്ട്രതന്ത്രജ്ഞനുമായി. ഫ്രഞ്ച് വിപ്ലവത്തിന് മുമ്പും ശേഷവും ഫ്രഞ്ച് ചരിത്രത്തിൽ നെക്കർ ഒരു പ്രധാന പങ്ക് വഹിച്ചു.
1777 നും 1781 നും ഇടയിൽ നെക്കർ ധനകാര്യമന്ത്രി പദവി വഹിച്ചു. " രാജ്യത്തിന്റെ ബജറ്റ് പരസ്യമാക്കുന്നതിന് 1781 ൽ ഇദ്ദേഹം നടപടി സ്വീകരിച്ചു . സമ്പദ്‌വ്യവസ്ഥ എല്ലായ്പ്പോഴും രഹസ്യമായി സൂക്ഷിച്ചിരുന്ന ഒരു സമ്പൂർണ്ണ രാജവാഴ്ചയിലെ പുതുമയും വിജയവുമായിരുന്നു ഈ നടപടി ." ഇതിനാൽ ഏതാനും മാസങ്ങൾക്കുള്ളിൽ നെക്കർ പുറത്താക്കപ്പെട്ടു. 1788 ആയപ്പോഴേക്കും ദേശീയ കടത്തിന്റെ പലിശ ഒഴിച്ചുകൂടാനാവാത്തവിധം കൂടിച്ചേർന്നത് ഫ്രാൻസിനെ സാമ്പത്തിക പ്രതിസന്ധിയിലാക്കി. നെക്കറെ രാജകീയ സേവനത്തിലേക്ക് വീണ്ടും തിരിച്ചുവിളിച്ചു. 1789 ജൂലൈ 11 ന് അദ്ദേഹത്തെ പുറത്താക്കിയപ്പോൾ അത് ബാസ്റ്റൈൽ കോട്ടയുടെ ആക്രമണത്തിന് കാരണമായി. രണ്ട് ദിവസത്തിനുള്ളിൽ നെക്കറിനെ രാജാവും നിയമസഭയും തിരിച്ചുവിളിച്ചു. ഫ്രാൻസിൽ തിരിച്ചെത്തിയ നെക്കർ നികുതി പരിഷ്കരണ പ്രക്രിയ ത്വരിതപ്പെടുത്താൻ ശ്രമിച്ചു. ഭരണഘടനാ അസംബ്ലിയുടെ എതിർപ്പിനെ നേരിട്ട അദ്ദേഹം പൊതു നിസ്സംഗതയുടെ പ്രതികരണത്തെത്തുടർന്ന് 1790 സെപ്റ്റംബറിൽ രാജിവച്ചു.
ഭരണഘടനാപരമായ രാജവാഴ്ചയുടെ അനുകൂലിയും, രാഷ്ട്രീയ സാമ്പത്തിക ശാസ്ത്രജ്ഞനും ധാർമ്മികവാദിയുമാണ് നെക്കർ. മിതവാദത്തിന്റെയും സുവർണ്ണ ശരാശരിയുടെയും ആശയം നെക്കർ പൂർണ്ണമായും സ്വീകരിച്ചു.